
Preporučamo u pobožni »memento« prvog urednika 
»Dušobrižnika« Franju ivančića, svećenika đakovačke bisku- 
pije, koji je umro 16. listopada o. g. u Samoboru. — Pokojnik 
rodio se u Varaždinu 26. travnja 1854., a u svećenika je za- 
ređen kao klerik nadbiskupije zagrebačke g. 1877. Kao kapelan 
službovao je u Sopju i u Krapinskim Toplicama, a zatim kao 
upravitelj župe u Erpenji, Ljubeščici i Krapju, dok nije god. 
1895. stupio u franjevački Red, u hrvatsko-kranjsku Provinciju 
sv. Križa, te si uzeo za redovničko ime Josip Kupertinski. 
Službovao je u raznim samostanima sve do god. 1911. kad je 
Zutražio sekularizaciju, te bio primljen u kler biskupije đako- 
vačke. Godine 1913. stupio je u mir, te boravio ponajviše u 
Samoboru, gdje mu duga boljetica prekinule nit života. — 
On je god. 1896. pokrenuo »Dušobrižnik« i »Ružičnjak« 
(sada »Glasnik Sv. Franje«). — Koliko je truda imao, s kolikim 
se poteškoćama morao boriti kod osnutka obiju listova i u 
daljnjem izdavanju, nije potrebno isticati. — Sve je on to 
odvažno prebrodio i dva mjesečna lista kroz punih 9 godina 
zamjernim trudom i vještinom na opće zadovoljstvo uređivao, 
dok nije koncem god. 1904. uredništvo predao u mlađe ruke. 

Nemožemo, a da ne preporučimo u molitve još jednog 
našeg vrlog suradnika, zaslužnog radnika na polju hrv. homi- 
letike, vlč. g. Stjepana Buturu, zač. prisjednika duh. stola 
i upravitelja bolnice milosrdnih Sestara u Zagrebu, koji je 
koncem listopada preminuo u sanatoriju Lassnitzhčhe kod 
raza, gdje je tražio lijeka svojoj bolesti. — Pokojni je Butura 
već od početka kako je »Dušobrižnik« počeo izlaziti bio ne 
samo njegov savjesni pretplatnik, već i marljiv suradnik. — 
Možemo za stalno reći, da je u ovo 20 godina izlaženja 
»Dušobrižnika« štampano preko 100 njegovih propovijedi i 
govora, koji su se vazda rado upotrebljavali, budući da je 
pokojnik birao savremene teme te ih u finoj formi obradio. — 
A hrvatsku je homiletičku literaturu bogato zadužio prevodom 
Zollnerovih »Katehetičkih propovijedi« u 8 svezaka, 
te Spiragovog »Pučkog katekizma« u 3 sveska. — Slava 
uspomeni njegovoj! : 


Requiescant in pace| 

Propovijed na dan bezgrješnog Začeća [B. D. JK. 
O. Dilko Šalić. 


Popne li se kralj cijele zemlje — čovjek na visoki brijeg, te 
zaokruži okom na sve četiri strane svijeta, što ga krije kapa nebeska, 
a zatim omjeri očima i mišlju razmak od visine neba do dna sinjeg 
mora, te se sjeti Onoga, koji je iz ništa proizveo tu ogromnu vasionu, 
doista će iz dna sreca uskliknuti: Ah, velik li si Bože moj! Isto tako, 
ako bi promatrao izlaz blagog sunašca, gdje se iza gore pomalja i sve 
stvorove milo pozdravlja, ili pako pri zalazu, gdje kanoti tone u moru 
svemira i zadnji cijelov sestri zemlji pruža, tad bi smrtnik obasjan 
zlatnim zrakama osjećao, da je nešto više uzvišen nad sva ina bića 
zemaljska, da je prem malo manji od anđela (Ps. :8.), ipak njima 
srodan i krasna slika samoga dobrog Boga. (Gen. 1, 27.). Ili prosudite, 
dragi slušaoci, koliko blago koralja, riba, soli sadržaje u sebi silno i 
širokih ruku more, koliko zemlja nosi plazećih i pernatih stanovnika, 
pa ćete jedva moći dokućiti, koli je bogat nebeski domaćin, koji je sve 


.ovo čovjeku poklonio. »Vladajte svime, što se miče na zemlji« reče 


Gospod prvim ljudima (Gen. 1, 28.). Bacimo li još svoje oko po svjetskim 
ljepotama, na ubave gajeva, nebotične gore, plava jezera, rodna polja i 
šarene livade, tad će nam se u njima roditi hiljadu slika lijepih poput 
dfige, svjedokinje dobrote i milosrđa Božjega (Gen. 9,.17.), koje navješ- 
ćaju ljepotu Božanskog majstora, od koga su učinjena i stvorena. 

Da se u majci naravi uščuvaju stvorovi, potrebna je bila osobita 
darežljivost nebeskoga Oca, te je brijegove i tvrdo stijenje pokrio zelenim 
biljem, ptice ugrijao šarenim perjem, sisavce toplim runom, cijelu zemlju 
mekom travicom. Ali je također osim potrebitog dao i ugodno. Polja 
nakitio rodnim klasjem, dvorove ljudske umilnim cvijećem tihana mirisa. 
Pa pusliv.sve, što pod sobom i oko sebe vidimo, podignimo za bajne 
noći oči svoje, i vidjet ćemo nebo urešeno milijunima sitnih zvijezdica 
i mjesecem pastirom. njihovim. Doista promotriv sve ono, iko ne bi 
uskliknuo s divnim sv. Pavlom: »Nevidljivo bo Njegovo (Božje) biva 


razumljivo po stvorenju svijeta; po onom, što je učinjeno«. (Rim. 1, 20.). 


Doista sva »nebesa pripovijedaju slavu Božju, a djela ruku njegovih 
navješća svod nebeski«. (Ps. 18, 1.). 
Osim krasota ima i strahota, kojima Bog očituje sebe, da ga se 


boji i zvijerka u gori i čovjek u domu, da ga sjeća na Njega i na strah, - 
. koji mora imati pred Njim, svojim vladaocem. Tu je potres, da se gibleju 


temelji zemlje, oganj vulkana suklja iz utrobe zemlje; strijele nebesa 
njegovi su glasnici i poplava vod znaci su vječne njegove pravde i 
sile, što ih lijepo napominje okrunjeni prorok u psalmu 17. Mi pako 

ponizno sagnimo pred Božjim veličanstvom svoje glave i s Davidom 
uskliknimo: »Svjedočanstva su Tvoja, Bože, prev vjerodostojna«! (Ps, 
92, 7.), kojima si sebe nama očitovao. 

No između svih pojava, što ih čovjek u naravi opaziti može, 
između svih stvorenja, s kojima je smrtnik tako rekuć u svagdanjem 
doticaju, meni se osobito sviđaju rujna zora, žarko sunce i blijedi 
mjesec. Pa kako na njima vidim velike krasote, tako bi opet njima 
.mogao pr'spodobili još ljepše biće, još krasniji stvor i čudo svemogućstva 
Božjega, preblaženu Majku Božju, da vam tako, bogoljubni slušaoci, 
barem donekle pretstavim,. koliko je ona uzvišena nad sva stvorenja, 
dapače nad iste korove anđeoske. Poslušajte. 


L 


»Electa ut sol«, — »izabrana kao sunce« (Cant 6.). 

Zemlja bijaše s početka nevesela, prazna i pusta, bez ikakova 
vidljiva uresa, jer su tmine još bile nad ponorima; tek ju uzdržavaše 
.milost Duha svetoga, koji je lebdio povrh voda. Ali kada je četvrti dan 
Svemogući poredao na nebesih divna svjetlila nebeska, sunce, mjesec i 
zvijezde, tada se razveseli cijela narav, tada se pokaza najljepši raspored 
cjeline i naravna savršenost tako, da je zemlja plodove nosila, voda 
uredno tekla, narav bujno cvala, a sve očekivalo blagosiov od Boga Oca 
svoga. Ali kako je sva vasiona ležala u tami prije stvorenja svijetla i 
onije se mogla veseliti prije stvorenja sunca, tako je i mali svijet — čovjek 
dugo i dugo čamio u tami i sjeni grijeha, dok i njemu ne sinu sunce 
spasa po Blaženoj Majci Božjoj. Kada se ona zače pod srcem sv. Ane, 
tada se razveseli zemlja, vatra, voda, zrak, ljudi i anđeli, sva živuća i 
.neživuća bića, jer pade demon a povrati se milost! Zato zdravo, sretni 
-<i svečani dane, dane ushita i slave, kojim je počelo izvršivanje obećanja 
«od vjekova danog praroditeljem našim palim u grijeh. Danas mudrost 
Očeva sagradi i zapali nebesko svjetlo — sveto djevičino tijelo u šatoru 
utrobe sv, Ane; o sretni i željeni dane! 

Ako je dobri Bog ma na kojem stvorenju pokazao svoju moć i 
veličinu, to je sjegurno pokazao na suncu, u koliko po ljudsku možemo 
znati. Jer sv. Ambrozij (lib. 4. hexaem. cap. 1.) veli o suncu: »Sunce je oko 
svijeta, ugodnost dneva, ljepota neba, milost naravi i izvrsnost stvorenja«. 
No ima još jedno sunce među ljudima, koga napominje Propovjednik 
(26, 21.) veleći: »kao što je rađajuće se sunce svijetu na visini Božjoj, . 
tako je lice dobre žene na ures kući njenoj«. Ta je kuća crkva Božja, 
a žena uspoređena ljepoti sunca nitko drugi, nego preblažena Majka 
Božja. Ta ona bo je prvorođena izašla iz usta Najvišega (Boga) prije 
svega stvorenja te učinila, da se na nebu rodi neutrnjivo svijetlo (Ecel. 
24, 5.). O svijetloj čistoći njenoj još nam jasnije govori David, da 


Propovijed na dan bezgrješnog začeća B.'D. M. 598 





je Krist »na suncu postavio šator svoj i sam: (čisti) “zaručnik: 'hodiiz 
obitavališta svoga« (Ps. 18, 6.); a sv. Augustin lijepo: dodaje k toine': čist 
Krist izađe iz utrobe Djeve, kao zaručnik zaručnicom vezan: Isti Augustin 
slavi i drukčije njeno prečisto začeće svijetlo poput sunca :'»O sv. Djevi 
Mariji, kada se radi o grijehu, zbog časti Gospoda, nikakova“ neću imati 
prvinja ti 
Koliko nas je dakle, koji ljubimo Blaženu Majku, hajdemo pred 
lice ovog sunca, što ga u naravi gledamo i promotrimo unjemu krepost 
Njenu kao u kakovom ogledalu. Sunce je najljepše između svega-zvi- 
ježđa, tako je i presv. Djevica najljepša od svih sv. -Anitela, BE dane 
građana i smrtnih ljudi na zemlji. 

Zato i sv. Bernardo tumačeći riječi knjige Otkrivenja: daš 12) 
o ženi obučenoj u sunčano svijetlo kliče (sermo 4. de assumpt.): »Tko 
će moći istražiti, o blagoslovljena, dužinu, uzvišenost i dubinu milosrđa 
Tvoga? Dužina njegova siže do današnjeg dana svima, koji te zazivaju; 
širina napunja zemaljski krug tako, da je sva zemlja- puna slave tvoje; 
isto tako je tvoje milosrđe nad uzvišenost nebeskoga grada, a dubina 
njegova zadobila je spas sjedećim u tminama i u sjeni smrtnoj. Po. tebi 
je nebo ispunjeno, pakao ispražnjen«. Ovako. mednoriječiti Bernardo, 
a ja dodajem: Zdravo izabrana kao sunce, svijetli. nam i PBa u: tami 
ove suzne doli! ' 

lt, 

»Pulchra ut luna« — »Lijepa kao mjesec« (Cant. 6.). 

1. Kada Gospod ukrasivaše svod nebeski, objesi na nebište i 
manje svjetlilo -— mjesec, neka vlada noću i bude drugo oko svijeta. Zato 
ga naziva Horacije, rimski pjesnik, kraljem zvijezda, a Jeremija prorok 
kraljem neba. Ako je dakle toli divan taj naš mjesee, nije ni čudo, što 

ga je sv. Ivan Damascenski prispodobio ljepoti blažene Djeve Marije, 
koja je u potpunom svome sjaju začeta voljom Oca svih _stvari: Od 
Njega bo primi svijetlost poput mjeseca, koji je prima od sunca;pa je zato 
istinito, što se piše o njoj u knjizi Mudrosti: »Proizlaz je neki čisti. sjaja 
svemogućeg Boga i zato ne prelazi na nju ništa oskvrnjena:: Otsjev 
bo je svijella vječnoga i ogledalo bez ljage veličanstva: Božjega i slika 
dobrote njegove (Sap. 7, 25.). Pa ako mjesec i ima nešto sjene na:sebi, 
zar nas baš time ne sjeća, kako je Božanska zaručnica.ođ Duha sv. ob- 
sjenita. O doista je vrijedna pohvale Salamonove: »Sva si epa 
prijeteljice moja, i ljage nema na tebi«. (Caut. 4. 7.). doz 
2. I druge zvijezde sjaju, veli Petar Damjanski, al ipak“ ih mjesec 
nadvisuje svojim sjajem i veličinom; tako i Djeva Marija nadmašuje 
svu narav veličinom “milosti i sjajem svojih kreposti, koje se nalaze u 
pozdravu »Milosti punal« Mjesec raste do. svoje punine;-pa gle i ponizna 

službenica Gospodnja narasla je slavom poput cedra na Libanonu. Sam 
“nebeski Otac je ljubi kao savršena kćerku svoju: »Prijestolje je njeno 
kao sunce pred pogledom mojim i kao mjesec savršeni na vijeke (Ps. 
88, 37.). Veselimo se danas i radujmo sa svetim Aunđelima nad začećem 
takove majke, noćne luči u tminama zalutalih. : 

3. Mnogi vladari otisnuše na obje strane svoga novca mjesec, 
radi osobite mu vrijednosti. Tako car Antonije bio ukovao tri plodna 
klasa uz grdnog krokodila stanovnika svete rijeke Nila, kao pretstavljače 
zemalja i vodi, a nad njima lebdeći mjesec, kako ih oplođuje. Doista 
opažamo u naravi, da mjesec umnaža vlagu u ljudima, životinjama i 
bilju; sunčanim svjetlom razgrijanu majku narav samo još tetoši i nijeti, 
da razdragana začima i rađa plodove na zemaljskim grudima. Što ne, 
zar nas time ne sjeća na plodnu Djevicu — Majku, obdarenu trakama 
Duha svetoga? Ona nam danas i sama začeta od svetih roditelja Joa- 
kima i Ane kliče:. »Kao cedar uzvišena sam na (gori) Libanonu, i kao 
cipresa na gori Sionu.. Uzvišena sam poput palme u Kadesu i poput 
nasada ruž& u Jerihonu. Kao uljika fina na poljima i kao platana kraj 
vode na šetalištu . ... . Ja kao loza donesoh plod blagog mirisa i evijeće 
je moje plod časti i poštenja. Ja sam majka lijepe ljubavi i straha i 
priznanja i svetog ufanja . . . . Prijeđite k meni svi, koji žudite za mnom 
i napunite se od pokoljenja mojih!« (Eceles. 24, 17, sq). 

Zato, o griješnici, poprimite mnoštvo plodovitih kreposti njezinih 
i zadobiti ćete obilje radosti veliko poput kipućeg mora, koje se diže 
prema mjesecu te prati tragove njegove! 


HI. 


»Quae est ista, quae progreditur quasi aurora consurgens % »Tko 
je ta, koja kroči poput zore izlazeće ? (Cant. 6, 9.). ' 

1. Kad Gospod stvaraše zemlju, starom danu dodavaše novi, pa 
da pokaže, kako je svako djelo njegovo savršeno, već početak svakog 
dneva ukrasi rujnom zorom! Doisto krasna li si zoro, kad crne tmine 
uzmiču pred sjajnom tvojom pojavom! Mlada si glasnica zlatnoga kralja, 
kako te pjesnik naziva (Gundulić : Osman), kada on na sjajnim kolima 
leti od istoči, da pogledom svojim budi zaspalu majku narav i da ju 
otopli svojim zagrljajem! Krasna li si u svojem nastupu i djelotvorna u 
svojoj sili: činiš da se sve budi, gmiže i miče se. Ljudi ustaju na nov 
rad,. bilje lakše udisava topli lahor sa tvog lica, životinja veselo kreće 
u zelenu narav, 

2. Kao što je kraljica u kraljevskoj palači poput alema među 
kamenovim, poput bisera među dragocjenostima mora, poput danice 
među nebeskim uresima ; svačije oči na se privlači radi raznolike ljepote, 
kojom povećava i čar samoga kralja, kako je lo već opazio i okrunjeni 

prorok (Ps. 44.): »Pristaje kraljica tebi (kralju) obdesnu u ruhu pozla- 
ćenom ogrnuta šarenim odijelom !« Takova bi kraljica bila i rujna zora 
družica i glasnica sunčeva, gdje svojom rumeni lijepost njegovu umnožava ! | 

3. No što je prvorođena dneva — zora, prama prvorođenoj 
svih stvorenja Blaženoj Djevi, koju vječni Otac u misli zače prije svakoga 
stvaranja ? Danas može Ona zboriti o sebi pisano sveto slovo (Proverb. 
Salam. 8.): »Gospod me posjedovao u početku putova svojih, prije nego 
je išto učinio od početka, Od vjekova sam odredjena i od zemana prije 
postanka zemlje. Još ne bijahu ponori i ja sam se već začela. I dok još 
nijesu provalili izvori voda i gore se ustalile velikom težinom, ja sam se 
rodila prije brežuljaka .... Sada pako sinci čujte me: blaženi, koji 
čuvaju puteve moje .. . Tko mene nađe, naći će život i crpsti spas 
od Gospoda«. 

4. Sretan prvi dane, kad započe svjetlucanjem novo stvorenoga 

svijetla! Sretna i Ti Majko začeta u svijetlu milosti njegove. Od vijekova 
je vječni Otac odlučio početi uređenje stvari rudećom se zorom i Tebe 
je Djevo, od vijekova gojio u misli, da s tobom začne djelo spasenja. 
Sva su djela Gospodnja dobra i savršena, a kako ne bi bila Ti, kojom 
pol spasenja svrši već u zemaljskom raju ? Puknu zora prvoga dneva i 
rastjera teške tmine, što su obujmile zemlju a pokaza se jasni obraz 
svijela ; nuder i Ti Djevo, nad nama rastjeraj tmine grijeha, pokaži nam 
zoru očiju milostivih Tvojih i Isusa plod utrobe Tvoje, o blaga, o mila, 
o slatka Djevice Marijo ! 


* 
* * 


- Četiri hiljade godina čekali su Oci naši u tminama, da se porodi 
svijetlo očima njihovim i Spasitelj, koji će ih odriješiti od okova smrti, 
ali se ne samo pravovjerni nego i krivovjerni narodi uzdali u njegovu 
Majku. Krivovjerni su sačuvali i milovali uspomenu iz zemaljskoga raja, 
da će Spasiteljeva majka biti čista djevica ; 

Pa ako su je već poganska proročanstva toli cjelivala:i za njom 
uzdisala, što da kažem tek o slavnim pjesnicima Davidu i Salamonu, o 
zboru proroka i Otaca, koji nju svojim hvalama i slavom u svetoj nadi 
opsipahu? Što da reknem, kako su bezgriješno začeće njeno slavom 
ovjenčali ? Neka zbore svete knjige Njoj prema Esteri izušćene riječi: 
»zakon ovaj valja za sve druge, samo ne za tebe«. (Esther: 15, 12, 13.). 
I doista, zakon istočnog grijeha i otrov zmije nije Nju zadahnuo, 
buduć je u njoj Previsoki prebivalište svoje posvetio! (Ps. 45.). Čujmo 
i svete bogoduhe Oce, kako zbore o njenom prečistom začeću, pa kako 
ju slave: Sv. German Carigradski: »Ona, koja je najveća dika spola 
ženskoga, potamnjuje najsjajniju čistoću nebeskih duhova«. Efrem ju 
zvao krasnom po naravi i nesposobnom za grijeh. Dionizije Aleksan+ 

drijski slavi. ju kao djevicu od. pete do tjemena blagoslovljenu«. List 
sv. Andrije piše: »Ona je poput nove neoskvrnjene zemlje, od koje se 
rodi Krist, .novi Adam«. o od ' 
Sveto dakle, i neoskvrnjeno djevičanstvo, neznam, kojim hvalama 
da te uzdignem! Koga.su bo nebesa bila nemoguća obuhvatiti, ti si ga 
poslije primila u svoje,krilo! O kćeri Jeruzalemska, koju je Gospod 
zaželio, a hvalile kćeri, Sionske, kao razlivena pc mast mirisna, meni je 
sveto Ime tvoje! Udostoj se dakle, da te hvalimo Djevice presveta, a Ti 
pomozi bijednike i malodušne, njeguj jadne, moli se za narod, svećenike 
i pobožni spol i-za sve ljude, neka svi ćute Tvoju pomoć, koji slave 
danas tvoje: neoskvrnjeno Začeće, Amen: - 


———>_——— 


Na 8. nedjelju Došašća. 
Po Chrisol.: Sv. Rakuša, župnik. 


O radosti kršćana. 
me »Radujte se vazda u Gospodinu i 
opet velim : radujte se.... Gospodin 
je blizu“. (Fil. 4, 4). 


Bez dvojbe sv. crkva danas daje zato čitali odlomak lista sv. 
Pavla Filipljanima, što je u njem poklik: »Gospodin je blizu«. * Blizu 
je blagdan, u koji slavimo narođenje Spasitelja svijeta, Kakova čuvstva 
moraju.nam napuniti dušu, kad se približujemo danu, u koji je Sin 
Božji iz neba. sašao k, nama. ljudima? Apostol veli: »Radujle se vazda 
u Gospodinu, i opet velim: radujte se«. Dakle radovati se moramo 
zbog.dolaska i blizine Gospodinove, da, od srca se moramo radovati, 
A zašto? Od onoga, .što od Gospodina_imamo i primismo, spomenut 
ćemo samo nešto, da spoznamo, zašto nas mora napuniti čudesna radost. 
Radost, koja nam je dana u Gospodinu, jest: 1. sveta radost, 2. duhovna 
radost, 3. postojana radost. 


L 


. .Nije li neizmjerna radost za nas, što možemo gledati pouzdano 
k svuda nazočnomu, milostivomu, milosrdnomu, za sve skrbećemu i 
svemogućemu Gospodinu i Bogu, mjesto da kao pogani mrtve kumire 
štujemo, načinjene od drva i kamena, te bez ufanja uzdišemo pod te-. 

retom života? Eto, ta radošt nam je došla po Gospodinu. Nije li 
neizmjerna radost, što se osjećamo slikom i prilikom Božjom, djecom 
Svevišnjega i baštinicima vječnoga Života, mjesto da kao pogani nisko 
plazimo po tlu strasti? Eto, ta radost dana nam je po Gospodinu. Nije 
li neizmjerna radost gledati u svijetu tisuće plemenitih duša, koje svim 
silama nastoje za pravo i pravednost, koji dobro tvore i cijene se 
sretnima, kad promiću krijepost i blagostanje, mjesto da kao pogani idu 
za tlačenjem, otimanjem, ubijanjem bližnjega? Eto, ta radost dana nam 
je po Gospodinu. Nije li neizmjerna radost, vidjeti milijune, kako pod 
težinom zemaljskih muka st:lno, radosno i pouzdano gledaju k Bogu i 
u njem nalaze blaženost, mjesto da kao pogani stenju u beskrajnoj 
žalosti i zdvojnosti ? Eto, ta radost dana nam je po Gospodinu. Nije li 
neizmjerna radost gledati ljude, koji su duboko pali i osramotili se, kako 
priznavaju svoju grijehotu, od srca se kaju, puni ufanja vraćaju se opet 
k Bogu, nalaze pomilovanje, te veseli nad postignutim mirom trude se 
svim silama, da poprave svoje grijehe? Koli posve drugčiji je pogled 
na bezbožne nevj.rnike, koji su griješnici, da zato ni neznaju, u grijehu 
živu i umiru, ne brineći se nimalo za to? I ta radost dana nam je po 
Gospodinu. Ili svrni okom na pobožnu djecu, na bogoljubne mladiće i 
djevice. Koli privlačive su u nebo upravljene oči djeteta, pobožno sklop- 
ljenć ručice; koli lijepo je viđeti stidljivo oborene oči djevice, plemenito 
držanje čistog mladića! Kako taj pogled uzdiže srce roditelja, učitelja i 
sviju dobrih ljudi! I opet nam je ta radost dana po Gospodinu. Po 
njem učili smo spoznavati svog nebeskog Oca; po njem znamo, što 
smo i zašto smo na svijetu; po njem su milijuni plemenitih i dobro+ 
tvornih ljudi, milijuni strpljivih boraca u svijetu, po njem cvatu milijuni 
čisle, pobožne djece, djevica i mladića. Približavajući se dakle njegovu 
dolasku, ili bolje, imajući njega i po njem sve, što jesmo, ne ćemo li 
se radovati? Nije li pravedno, što nam crkva sa sv. Pavlom dovikuje : 
»Radujte se vazda u Gospodinu, i opet velim: radujte see! ———— 


II. 


No, ako su ovi dani, kad je Gospodin blizu, dani radosti, zašto 


crkva upravo sada zabranjuje plesove i javna veselja? Zato, jer plesovi 


i druga slična veselja priječe onu radost, koju ima da osjeti duša radi. 


blizine Gospodinove. Kako bi se u svjetskom veselju moglo razmatrati 
i k srcu primiti ono, što nam je učinio Gospodin? Tko u vrevi osjetnog 


veselja izgubi oči i srce, kako može cijeniti dobra, koja je duša naša. 


primila po Gospodinu 1. 
Uopće prava radost nije osjetne naravi i ne dolazi iz vana, 

nego dolazi odozgor i uživa se unutra — u srcu. Bog, neizmjerno blažen, 

daje od svoje blaženosti pobožnome, a pobožni se po njoj osjeća više 


—-—-——————— 

sretnijim, nego je to ikad kod koje svjetske radosti moguće. Sjeti se, 
kršć., n. pr. samo, kako li je bilo, kad si se. upravo od srca _ mogao 
moliti i molio se. One blaženosti, pouzdanja u Boga, ljubavi i zahval- 
nosti, koju si uživao tada, sigurno ne bi dao za ništa na svijetu. . Ili se 
sjeti svoje prve sv. pričesti. Kad si stupio pred Isus», kad je došao k tebi 
a ti.ga svim srcem zagrlio, koli neizmjerno uzvišeniji i blaženiji ćutio 
si se tada, nego kod sviju radosti ovoga svijeta! Ili se sjeti onoga časa, 
kad si uz pomoć Božju tešku napast sretno suzbio, ili zatajio sama sebe, 
koje plemenito djelo sretno svršio, n. pr. pomogao neprijatelju u potrebi, 
ili krivicu strpljivo podnesao i slično. Kako blaženim si se oćutio, i bi 
li to blaženo ćuvstvo htio dati za ikoju cijenu na svijetu? Dakle, kako 
rekoh, prava radost ne dolazi iz vana i ne uživa se po osjetnoj naravi 
čovjeka, već proizlazi iznutra i ćuti se u srcu. Da koli visoko stoji 
duša nad tijelom, toli visoko stoji duševna radost nad radošću tijela. 


HI. 


»Radujte se vazda u Gospodinu, i opet: radujte se«. No, tko- se 
može vazda radovati? Ta u ljudskom životu ima toliko tjeskoba i 
trpljena. Roditelji teško obole, mila djeca su pomrla ili leže na smrtnom 
krevetu, tuča uništi prihode, vatra pohara kuću i imutak, živež je skup, 
zaslužba malena, vjerovnik sili, ogovaranje otima čast i dobro ime, porez 
pritište, nevjernost, svađe, zavist i mržnja ogorčuju život. Ko bi se usred 
takovih i sličnih nevolja mogao vazda radovati? Na to odgovara apostol 
u našem listu: »Ne brinite se ni za što, nego u svem molitvom i moljenjem 
sa zahvaljivanjem prošnje vaše neka se javljaju pred Gospodinom«. 
Dakle to je, što nas može podržavati, kad smo ilačeni i bez, pomoći, 
naime, da svoje potrebe molitvom i moljenjem izručamo Bogu i svim 
se pouzdanjem bacimo u očinski njegov naručaj. Ako u istinu svom 
poniznošću i zaufanjem svoje brige izručimo Bogu, to se više ne možemo 
osjećati nesretnima. Naše čvrsto zaufanje, da će nam sve dobro izaći, 
jest naš mir i usred nevolja naša radost. Ako bolesnik mora uzimati 
gorke lijekove ili se podvrći teškoj operaciji, zar je nesretan, ako znade, 
da će time postići žuđeno zdravlje? Kad vojnik mora podnašali pogibelji 
i tegobe krvavog rata, zar je nesretan, ako pomisli, da se bori za prava: 
domovine ili svete vjere i crkve i da si time zaslužuje slavu i nagradu ? 
Kad seljak sije svoje sjeme u slogove, mora svako zrno u zemlji obamrijeti, 
zima i snijeg i oluja haraju po njem tako, te se čini, da je sve izgubljeno ; 
pa zar se on u svojoj nadi na buduću žetvu vara, nije li kraj svega toga 
dobre volje? Bolesnik, istina, osjeća gorčinu lijekova i boli operacije, 
vojnik trpi glad i žeđu i često od truda pada na zemlju; ni seljak nije 
bez straha i brige kod velikog snijega i duge zime, no nijedan ne 
zdvaja, već je utješen nadom, da će sve dobro izaći. Tako ni kršćanin 


Na 3. nedjelju došašća. 529 





ne će biti potišten i turoban u tegobama ovog života. Trpi on doduše, 
trpi često i teško, ali trpi strpljivo i dobrovoljno, jer on je bolesnik, a 
Bog je njegov liječnik, koji ga gorkim lijekom. liječi i ozdravljuje ; 
on je vojnik, a Bog je njegov vojskovođa, koji ga kroz borbu, muku i 
pomanjkanje vodi k slavi i blaženosti; on je seljak, čije sjeme mora 
proći kroz zimu i oluju i tako donesti rod. 


Zato »radujte se vazda u Gospodinu«. Dođu li trpljenja bez 
naše krivnje ili dapače radi istine i pravice, radujte se dvostruko. 
»Vesclite se«, veli Isus, »ako vas radi mene sramote, progone i svako zlo 
na vas govore, jer je plaća vaša velika na nebesima« Tako su apostoli 
bili bičevani radi propovijedanja evanđelja, ali su ostavili visoko sudište 
radosni, što su zavrijedili radi imena Isusova trpjeti sramotu. Tisuće 
pošle su radosno na krvave muke, da žrtvom svog zemaljskog života 
potvrde svoju vjeru i odanost u Spasitelja, koji se za nje žrlvovao. Tako 
sv. Pavao veli, da se očituje slugom Božjim velikom strpljivošću u tego- 
bama i potrebama, turoban a uvijek veseo, siromašan a mnoge bogatima 
čineći, ništa ne imajući a ipak sve posjedujući. Tako se sjajilo lice sv. 
Stjepana usred bijesnih neprijatelja, koji su proti njemu škripali zubima, 
kao lice anđela i u sigurnoj smrti vidio je otvoreno nebo i Isusa, gdje 
stoji ob desno Boga. 


Kod svakoga pak trpljenja, bilo nam poslano za kaznu ili popravak 
i usavršenje, sjelimo se riječi apostolovih: »Sinko, ne prezri kazne 
Gospodnje i ne zdvoji, ako te kazni; jer koga Bog ljubi, onoga i kara ; 
tjelesni ocevi kazne za kratko vrijeme kako im se čini shodno, a Bog 
po onom, što nam je korisno, da postignemo njegovo spasenje«. 


U našoj poslanici veli se dalje: »Molitvom i moljenjem sa 
zahvaljivanjem prošnje vaše neka se javljaju pred Bogom«. Zašto 
* zahvaljivanjem ? Zar za dobročinstva ? Zar su trpljenja i tjeskobe, pod 
kojima ljudski rod uzdiše, milosti 2 Svakako jesu. One spadaju k najvećim 
dobročinstvima. Što bi bez nevolja obuzdavalo oholost i bezbožnost 
bogatuna i mogućnika ove zemlje? Zaista bi morali zaboravili, da su 
ljudi te da imaju nad sobom Boga i suca, kad nikad ne. bi okusili zla. 
Što bi bez nevolja krotilo razuzdane i lude lakoumnike? Kad bi došli 
k sebi? Što bi bez nevolja zaustavljalo grješnika uopće u njegovim 
zlim djelima? Strast, koje je rob, ne bi ga bez nevolje nikad ostavila, 
već bi ga neprestano vukla sve više u zlo i sramotu. S druge strane, 
kako bi bez nevolja vjera pokazala svoju moć, čime bi se pokazala i 
jačala strpljivost, čime očitovala ljubav, sućut i milosrđe? Bez nevolja 
ne bi se znalo za krepost, bogoljubnost i ljubav bližnjega, koja sačinjava 
sjaj i slavu svetaca. Zato i za nevolje zahvaljujmo Bogu i slavimo ga. 
Recimo: sve si dobro učinio, o Bože; i trpljenje naše je tvoja milost. 
Oduzmi nam ga po svojoj dobroti, a ostavi ga po svojoj mudrosti! 

»Dušobrižnik“, i e 33 

Na svršetku poslanice veli apostol: »I mir Božji, koji nadilazi 
svaki um, sačuvao srca vaša i misli vaše u Kristu Isusu«. To je ista 
želja blagoslova Božjega, koju su anđeli nebeski izrekli nad svim ljudima, 
koji su dobre volje, kad se Isus rodio. 

Jest, cijelo čovječanstvo u miru s Bogom, u miru samim sobom, 
u miru s bližojim, koliko li dobro! Većega što i radosnijega nijesu mogli 
anđeli zaželjeti svijetu, niti je apostol mogao što većega zaželiti vjernicima 
Dakle mir ljudima u Kristu! 

Kad zapane sunce, večernji žar sa neba još rasvijetljuje zemlju, 
sve je tiho i mirno i možda još samo iz daleka čujemo u velikoj. tišini 
zvoniti na molitvu; tad je mir okolo nas, i taj posvemašnji mir blago- 
glasno govori našemu srcu. Ah, uzdabnemo možda, o kad bi taj sv. 
mir i tišina naravi bila slika sveopćega mira među ljudima, kad bi sve 
zle, gorke, jake napasti, sve nemirne savjesti, svako razdjeljenje među 
Bogom i ljudima dalo mjesto svetom i blaženom miru duševnom! 

.Dao Bog, da taj mir Božji uživaju sve zemlje i svi ljudi po 
Onome, čije ćemo narođenje skorih dana slaviti, po Isusu Kristu, 
Gospodinu našem! Amen. 


Četvrta adventska nedjelja. 
Po Clausu: čieruniša Maretić, župnik. 


Prvi dolazak Krista Gospodina jest milosrgje, a drugi dolazak 
bit će pravednost. 


»Pripravite put Gospodnji“ (Luk. 3, 14). 


Kada kralj ili car treba da dođe u koji grad, tada glasnici najave 
njegov dolazak. Ulice se i kuće čiste, samo da visoki gost ne opazi ni 
najmanju nečistoću. Braćo moja! Došlo je vrijeme, kada treba da dođe 
k nama kralj kraljeva i gospodar neba i zemlje. Zato je njegov preteča, 
kao »glas. vapijućega u pustinji« u čitavoj okolici Jordana, dapače do 
kraja zemlje naviještao pobožnome puku: »Pripravite put Gospodnji«. 
No možda bi koji od nas sa psalmistom Gospodina molio: »Gospodine, ' 
pokaži .mi tvoje puteve i nauči me tvoje staze«. (Ps. 24, 4). Takovome 
odgovara isti psalmista: »Svi putevi Gospodnji su milosrđe i istina«. 
(Po. 10.) Što je isto, kako učeni Belarmin tumači: milosrđe i pravednost. 
Dvostruki je naime dolazak našeg gospodina na ovu zemlju: prvi dolazak 
kao djeteta, a drugi kao suca, Prvi put došao je putem milosrđa, a 

drugi put će doći putem pravde. Prvi dolazak je ljubezan, a drugi je 
strašan. Prvi dolazak je griješnicima na utjehu, a drugi na strab i trepet. 
Kod prvog dolaska pjevali su anđeli: »Mir ljudima na zemlji«, a kod 
drugog će dolaska u trublju zatrubiti i zvati: Dođite na sud. 
Braćo. moja! Mi se moramo na ovaj dvostruki dolazak fašaps 
brižno pripraviti, pa ćete me možda zato zapitati: Kake i na koji način 
da se pripravimo ? Pazljivo slušajte! Mi ćemo ovaj dvostruki dolazak 


Isusov danas. promatrati i naučiti, kako da se na oba ova dolaska. 


pripravimo. 


I. 


Prvi put došao je Isus putem milosrđa, kadno se je ono. u Bet- 
lehemu kao siromašno dijete rodio. Uslijed grijeha bilo je cijelo 
čovječanstvo sputano okovima opačine i pokvarenosti. Ako mnogo, 
zarobljenika leži zajedno .u zatvoru, a svima su ruke i noge čvrsto svezane, 
tada ne može jedan drugome pomoći; tako nije nijedan između svih 
ljudi mogao sama sebe, a ni druge odriješiti od grijeha. Svi. bi propali, 
da nije došao s neba Spasitelj. 

Predstavi si, da se je na tebi zbilo, kao što se je mnogome crneu 
dogodilo. Gusari ndsate na tvoje mirno selo, ubiju pred tobom tvoje 


roditelje, a tebi svežu čvrsto s lancima ruke i noge i bace te sa_ tisuću. 
drugih siromaha u najdoljni dio svoje gu-arske lađe. Tamo ležiš, jedva. 


možeš disati, lancima si tako čvrsto sputan, da ti prodiru duboko u 
meso. Nu gle! Na jednom dođe plemeniti čovjek, koji ti svojim novcem 


kupi slobodu, il ti je pribavi u krvavom ratu. Sigurno bi bio kroz čitav, 
život tvome plemenitom spasitelju zahvalan. U istinu ne bi bilo odviše, 


kad bi za nj dao i krv i živol svoj. Brate moj! Ti sjegurno poznaš tog 
zarobljenika: Ti si taj, jer po istočnom grijehu i tvojim vlastitim grijesima 


zapao si u sramotno robstvo đavolsko. Sjegurno poznaš i onog plemenitog, 


čovjeka, koji te je otkupio, ta to je Isus Krist — Spasitelj. Nije te otkupio 
zlatom ni srebrom, već dragocjenom svojom krvi pribavio ti je slobodu 
djeteta Božjega. U krvavom ratu, koji ga je stajao života, iztrgao je 
tvoju dušu iz ralja paklene nemani. Ta što je moglo Sina Božjega 


sklonuti, da ostavi veličanstvo nebesko te da dođe: na ovu dolinu. suza, 
da ovdje spasi i odkupi, što bijaše izgubljeno? Sjegurno nikakav drugi 


razlog nego ljubav i milosrđe. »Vječnom ljubavi ljubim te, zato sam se 
i na te smilovao i privlačim te k sebi«. (Jer. 31, 3). Tko da se ne divii 
ne pokloni ovakovom nedokučivom milosrđu! Čuditi se moramo, kada 


promislimo, kako je čovjek bio nevrijedan tog milosrđa, te kako je. 


uzvišen Bog, koji nam se smilovao. 


Koje bi se čovječje srce moglo dovoljno nadiviti, koji čovječji . 
jezik mogao bi dovoljno opisati mudrost Božju, koja je odlučila, da se. 


pi 

božanska i čovječanska narav sjedini u jednoj osobi. Dan i noć, bijelo 
i crno, svijetlo i tama nijesu bili tako jedno od drugog udaljeni, kako 
se je čovjek uslijed grijeha udaljio od' Boga svoga. Pa ipak: Bog je 
postao čovjekom. Onaj, čiji glas je grmljavina, plače u jaslicama ; onaj, 
koji je kod Oca od vijeka neizmjerno svet, trpi zimu; onaj čije je nebo 
i zemlja, trpi oskudicu; on vječni, neumrli Bog postao je smrtni čovjek, 
Predstavite si, da se o nekom kralju pripovijeda čudna novost. Taj 
kralj da ljubi tako ovce, da je odlučio pretvoriti se u ovcu samo zato, 
da nijedna ovca ne bude u buduće više zaklana. Tko bi mogao takova 
što vjerovati? Pa ipak je čudnovatije, da je Bog postao čovjekom, nego 
li da kralj postane ovcom. 

Jednom je Gospodin Bog strpljivom Jobu predstavio ovu neiz- 
mjernu razliku između Stvoritelja i stvora, kad mu je ono rekao: »Jeli 
u tebe ruka (mišica) kao u Boga, i grmiš li sličnim glasom! Okiti se 
čašću, podigni se visoko, i budi slavan, i obuci se u sjajno odijelo, .... 
i ja ću priznati, da te može spasiti tvoja desnica (Job. 40, 4, 9.). Bog 
hoće da kaže: spoznaj, crve zemaljski, svoju slaboću i upoznaj moje 
veličanstvo ; moja ruka je svemoguća, a ti si ništa. Ja sam odjeven 
veličanstvom, a ti si slika nevolje; ja sam tako nad tobom uzvišen, da 
se ne možeš sa mnom ni usporediti. — Pobožni Jobe, da je tebi bilo 
dopušteno vidjeti Sina Božjega, gdje leži u jaslicama, kako bi se tek 
onda morao diviti! Kakova je to čudnovata promjena, mislio bi ti. On 
mi je rekao, da imade svemoguću ruku, a sada ga vidim kao dijete 
na rukama njegove. matere! A što je to?2: On mi je rekao, da imade 
glas kano grmljavina, a sada eno plače u jaslicama! Što je to? On mi 
je rekao, da je zaogrnut veličanstvom kao odijelom, a eno vidim ga 
umotana u siromašne pelenica! Što je to? On mi je rekao, da je neiz- 
recivo uzvišen, a eno ga neizrecivo ponižena! Čudnovata . promjena ! 
Razmatrajući ovu tajnu kliče sv. Ciprijan: »Kod drugih čudesa mogu 
navesti neke razloge, nu ovdje se mogu samo diviti i čuditi. Ljubav 
i milosrđe sklonulo je najboljeg Gospodina, neizmjerno uzvišenog Boga, da se 
na toliko ponizi, te postane čovjek. »Ništa drugo«, kaže sv. Leo Vel, 
»nije razlog: našeg spasenja nego milosrđe Božje«. 

Drugi razlog, koji nam rasvijetljuje Božje milosrđe jest nevrijednost 
čovječja. Zar'je Bog trebao čovjeka, za čije spasenje se_je predao na 
smrt križa? Sjegurno ne! »On je«, kako kaže Apostol, »blaženi i jedini 
vlastodržac, kralj, gospodar gospodara, on jedini ima besmrtnost i 
stanuje u svijetlosti, kojoj se ne može pristupili« (1. Tim. 6, 15, 16). 
Na tisuće godina bio je blažen i veličanstven, a da nije nijedan čovjek 
na zemlji živio. Milijuni anđela za uvijek je propalo. Što je Bog lime 
izgubio? Ništa, posve ništa. Razlog, da se je Bog nama ljudima smilovao 
jest samo njegovo neizrecivo milosrđe. Što nam povjest pripovijeda o 
Kodru kralju Atenskomu, možemo većim pravom kazali o Bogu, koji 

se je u štalici rodio i na križu umro. Kada su neprijatelji obkolili Atenu 
i žestoko na grad navalili, reče proročanstvo, da će se grad spasiti od 
propasti samo smrću kraljevom. Kralj je bio pripravan život svoj dati 
za domovinu, ali njegovi vjerni podanici odvraćali su ga od toga, 
jer su mislili, da je bolje, ako grad propadne, nego li da kralj pogine, 
Što je učinio kralj? Svukao je svoje kraljevsko odijelo, obukao se kao 
običan vojnik, nepoznat pođe u boj i navali na neprijateljsku četu. Kad 
se je smrtno ranjen borio sa smrću, napiše sa vlastitom krvi na zemlji: 
»Ja umirem iz ljubavi!« A zar nije na tijelu našeg Spasitelja. također 
krvavim slovima napisano: »Ja umirem iz ljubavil« Njegova ljubav, 
njegovo milosrđe jest najčistije. Iz milosrđa za tebe, čovječe, jest tako 
velike stvari učinio, toliko trpio, da nije mogao veće stvari učiniti kao 
da si ti Bog, a Bog da je tvoj sluga. 


JI. 


Pripravite put Gospodnji! Prviput došao je Gospodin Isus 
putem milosrđa; nu drugiput doći će putem pravde. Drugiput ne će 
Isus doći kao maleno djetešce, već kao svemogući, ne spasitelj nego sudac. 

Vi znadete, kakav utisak je učinila vijest o prvom . dolasku 
Gospodnjem u čitavoj Židovskoj zemlji. Kada su mudraci došli sa 
istoka u Jerusalem i svuda ispitivali za Spasitelja govoreći: »Gdje je 
novorođeni kralj židovski? (Maih. 2, 2) spopade strah i Heroda i sve 
židove: »I uplaši se kralj i sav Jerusolim s njime«. (Idem). Odakle taj 
strah i trepet? Isus je ležao kao siromašno dijete u štalici, bez obrane, 

zamotan u pelenice, pa ipak, pa ipak se uplašio obijesni Herod, upla- 

šila se ohola sinagoga. »Kako će biti strašna sudačka stolica vječnog 
Suca, kada je već kolijevka djeteta uplašila ohole kraljeve«, kaže sv. 
Augustin. Ako je prvi dolazak Isusov bio mnogima strašan, kako će 
istom biti strašan dolazak vječnog Suca. 

Prviput došao je Sin Božji s neba pun blagosti i krotkosti, dtust 
put doći će u blijesku i grmljavini, velikom silom i slavom., »Koji je 
sada došao tajno«, kaže sv. Augustin, »onaj će doći jednom javno, 
došao je tajno, da bude suđen, doći će javno, da sudi«. Prvi put sišao 
je Isus s neba kao plodna rosa i blaga kiša, kako to Psalmista već 
unaprijed kaže: »On će sići kao kiša na pokošenu livadu i kao kaplje, 
koje rose zemlju« (Ps. 71, 6.); Drugiput doći će kao bjesnoća s luka, 
koju prati tisuću munja: »Pred njegovim licem je oganj, koji proždire, a 
oko njega je bura (oluja) velika«. (Ps. 49, 35.) : 

Prviput sišao je Isus s neba, da izliječi naše rane i bolesti :. »Ja“ 
sam došao, da imadu život« ([v. 10, 10). Drugiput će doći, da neumo- 
ljivom ard žbom kazni grijeh i opačinu: »Evo«, kaže Isajia prorok, »doći 
će dan Gospodnji, strašna, pun gnjeva, srdžbe i o da obrati zemlju 

u pustoš i grješnike da istrijebi iz nje«. (Is. 13, 9.). — Prviput sišao je 
Isus s teba držeći u ruci pastirski štap i govoraše: »Ja sam dobri pastir« 
(Iv. 10, 11.) — drugiput će doći ognjenim mačem, da ga zamahne prema 
grješnicima.  »Pripaši«, govori Psalmista Spasitelju, »pripaši mač svoj 
uz bedra svoja, Svemogući! — Tvoje strijele su oštre, narodi će pasti 
pod vlast tvoju; prostrijelit će srca neprijatelja carevih«. (Ps. 44, 4. 6). 

a Kad je Isus prviput došao bio je dobrostivi otac, drugi put će 
biti strogi sudac. Prvi put bio je ljubezni zaručnik, drugiput će biti 
pravedni Bog; prvi put bio blago janje, drugi put će biti ričući lav; 
jednom riječi: prvi put bio je čisto milosrđe, drugi put će biti stroga 
pravednost. Braćo: moja! Tko može bez straha pomisliti na onaj dan 
osvete? Tko se može bez straha sjetiti na Božanskog Suca? Vi me pitate: 
Zar nema nikakvo sredstvo, e da bismo pouzdanjem očekivali onaj 
strašni dan i vječnog Suca? Ja ne mogu drugo odgovoriti, nego opetujem 
opet »Pripravite put Gospodnji« A kako ćemo pripraviti put Gospodinu ? 


II. : 


Koji milosrdnog Boga smjerno prima, kada dolazi k nama, taj 
se ne treba bojati pravednog Boga, kad će doći suditi sve ljude. Sada 
kad Isus leži u jaslicama, razveseljuj ga, pa ti ne će biti neprijatelj, kad 
će sjediti na prijestolju svome, Sad mu otari skrušenom pokorom 
s Njegovih očiju suze, kojima oplakuje grijehe ljudi, pa se ne ćeš morati 
bojati, da će te ove njegove oči jednom srdito gledati. Sada 
«razveseljuj Njegov sluh pobožnom molitvom, pa se ne ćeš morati bojati, 
da će te prokleti u pakao, gdje će biti plač i škrgut zubi. Sada ga 
(darivaj čineći dobra djela, osobito primajući često i vrijedno sv. pričest, 
pa se ne ćeš morati bojati, da će te jednom osuditi na vječne muke. 
Sada ugrij Njegove hladne ruke vatrom ljubavi, pa se nećeš morati 
bojati, da će jednom vatra Njegove srdžbe tebe uništiti. Sada ga primaj 
u stan svoga srca živom vjerom, pa se ne ćeš morati bojati, da će te 
jednom baciti u vječnu propast. Sada mu reci u osobi ovog siromaha, 
'onoga bolesnika: »Hodi, ja ću te okrijepili, ako si gladan, ja ću te 
onapojiti, ako si žedan, ja ću te zaodjeti, ako si gol! Budi uvjeren, da će 
ti onda Isus pred čitavim svijetom reći: »Dodji. blagoslovljeni, ja sam 
«bio gladan, pa si me nahranio; ja sam bio žedan, pa si me napojio ; 
“ dodji.« (Math. 25, 34, 35.), Vidite, braćo moja, kako je lahka služba, kojom 
si možemo steći vječnu nagradu. 

Sada se više ne čudim, zašto su sveci Božji adventske dane 
sprovadjali velikom pobožnošću. Sveta Hedviga kraljica poljska, postila 
“je sve dane kroz čitavo adventsko vrijeme; sv. Radegunda, kraljica 
 franceska ne samo da je postila čitavo adventsko vrijeme, nego je na 
osobito svečani način sprovađala onaj dan kroz čitavu godinu, u koji 

je one godine pao Božić. Zato je imala tu veliku milost, da je baš na 
takav dan blaženo umrla. Zašto su se sveci pripravljali ovako brižljivo na 
božićne blagdane i zašto hoće crkva, da se i mi pripravljamo molitvom, 
postom, primanjem sv. sakramenata i pribivanjem kod zornica ? S razloga, 
što se onaj ne će trebati bojati drugog dolaska Gospodnjeg, koji će se 
dobro pripravljati na prvi Njegov dolazak — Božić. ' 

»Pripravite put Gospodnji«, t. j. u ovo sveto vrijeme više molite, 
postite, primajte sv. sakramente, a na koncu čujte opomenu sv. Ivana 
Zlatoustoga: Kao što se ulice čiste, a kuće rese cvijećem i vijencima, 
kada kralj dolazi u koji grad, da njegovo oko ništa prljava ne opazi, 
tako moramo i sada, kada Isus — knez mira dolazi, naše srce očistiti 
od svega, što se njegovom oku ne sviđa; laži, nesloge i svađe neka 
nestane«. Samo onda će se ispuniti na nama, što sv. mati Crkva tako 
željno moli u sv. misi: da ćemo mi Sina Božjega, kojega sada puni 
veselja kao Spasitelja primamo, moći pouzdano gledati kao našeg Gos- 
podina Isusa Krista, kada dođe kao Sudac. Amen. 





Na Božić. 
Valentin Cajnko, kateheta. 


sus, knez mira, može umiriti ratnu buru. 


»Mir vam ostavljam, mir svoj dajem 
vam“. (Iv. 14, 27). 


U ovim burnim vremenima, gdje dan na dan čujemo i slušamo 
same strahote već preko godinu dana, srce nam teži za mirom i utjehom. 
Božićni blagdani bili su nam do prošle godine redovito blagdani osohite 
radosti i veselja. Onaj mir, što su ga anđeli nebeski kod rođenja Sina 
Božjega navijestili ovom svijetu, isticao se je posebnim načinom prigodom 
Božićnih blagdana. I u najsiromašnijoj kućici, makar je bila samo jedna 
zelena grančica i koji pozlačeni orah, veselo se je zapjevala pjesma 
»Novorođenom kralju«. Tako je bivalo godine i godine, ali od lani 
pomućeno nam je to veselje i prigodom ovih radosnih blagdana Božićnih. 

. Pomućeno je veselje od zabrinutosti; pa kako je nekoć rod ljudski 
željno očekivao Spasitelja svijeta, tako željno čekamo i mi u ovim teškim 
ratnim danima kneza, koji bi nam povratio pravi i trajni mir. 

Isus Krist došao je na ovaj svijet kao kralj i knez mira, pa 
stoga danas, kad slavimo spomen njegovog rođenja, kad slavimo spomen 

njegovog dolaska na ovaj svijet, žuri nam se kao: nekoć pastirima 
k Božanskom Djetešcu, da zaprosimo ponizna i skrušena srca: »Isuse 
preblagi, podaj, vrati nam što prije trajni, pravi mir! Ti si došao na 
ovaj svijet, da izmiriš stvora sa Stvoriteljem, čovjeka sa Bogom! Tvoja 
nauka jest nauka mira! Ti jedini imadeš moć, da umiriš ovu ratnu 
buru! Božanski Isuse, tebe su očekivali kao kneza mira! Bio si za svoga 
boravka na zemlji knez mira, pa kako si i sada svemogući knez mira, 
povrati nam pravi i trajni mir«! 

»U one dane bit će spasen Juda i Izrael će sprovoditi dane u 
miru« (Jer. 23, 6). Ovako je tješio prorok Jeremija narod izraelski, kad 
su sa svih strana na nj navaljivati neprijatelji. Ovako je on govorio o 
Spasitelju. Ovako ih je tješio sa Spasiteljem. Doći će »Pravednik,« koji 
će donijeti mir izabranom narodu, Rodit će se, pojavit će se »knez mira« 
govori i prorok Isaija »koji se.ne će svađati, ni vikati, niti će se čuli 
po: ulicama glas njegov« (lsai. 42, 2). A još mnogo godina prije obećao 
je Gospodin narodu svome tog »kneza mira« (Isai. 9, 6.) na gori Sinaju, 
kad je rekao: »Dat ću mir zemlji, spavat ćele i ne će biti nikoga, da 
vas plaši. Nestat će zlih zvijeri i mač ne će bijesniti u zemlji vašoj«. 
(III. Mojs. 26, 6). Uz takova utješna obećanja, zar je čudo, da je narod 
izraelski željno isčekivao toga kralja mira, da je svu nadu polagao u 
Spasitelja, koji će doći ? : 

I evo on dolazi! Ide k tebi, kćeri Sionskoj, ide kralj mira 
»krotak«, (Mat. 21, 5.) u čednosti, u siromaštvu bez sjaja i slave. Evo, 
kralj mira, kralj, za kojim si toliko uzdisao, rodi ti se danas u pri- 
prostoj betlehemskoj štalici ! 

Rođenje Sina Božiega, Spasitelja svijeta, čiji radosni spomen 
danas slavimo, naviješta i donosi rodu ljudskomu dobu mira. Ovaj mir 
naviještaju sami anđeli nebeski nad Betlehemskim Djetešcem, koje leži 
povito u jaslicama, kao nejako i slabašno čedance, kada Sin Božji, kao 
slabašno djetešce ugleda u Betlehemskoj štalici svijetlo svijeta. 

Kako su Spasitelja svijeta navijestili i očekivali kao kneza mira, 
tako je doista i bio pravi i najveći knez mira, dok je kao čovjek 
boravio na zemlji. TA koli mirno i krotko podnašao Je on svu zlobu i 
potvaranje najvećih protivnika svojih i svog Božanskog nauka? Evo on 
ide u kuću farizejsku! U razgovoru sa Samaritankom kod izvora Jakov- 
ljeva pokazuje on, da ne poznaje mržnje, koja je vladala kod Židova 
spram Samaritanaca. A u onoj nježnoj priči milosrdnog Samaritanca, 
zar nije Sin Božji ocrtao sve ozuake iskrene, općenite i djelotvorne 
ljubavi spram svakog čovjeka?! Koliko je pak želio mir narodu svome, 
pokazuje njegova revnost, kojom je podučavao, te njegova bol i njegov 
plač nad gradom i hramom jeruzalemskim. O da! on kao dobri pastir 
htio je sve ovce skupiti u kraljevstvo ljubavi; htio je, kao što kvočka 
skuplja piliće pod krila svoja, sve prožeti iskrenom. ljubavi, — da među | 

svima vlada pravi i trajni mir. Ali narod izraelski tek što ga na cvjetnicu 
kao kralja mira pozdravi, već ga zaveden zlobom Farizeja za par dana 
kao buntovnika na smrt osuđuje. Nijesu marili za kralja mira, tražili 
su njegovu smrt, pa ih stoga i stigne mjesto mira osuda. 

Ovaj isti knez mira, ma da je bio osuđen, kao Bog i danas je 
knez mira u Crkvi katoličkoj; On je knez mira među narodima, među 
nama. Ta on je sam rekao: »Kad budem podignut od zemlje, sve ću 
privući k sebi«. (Iv. 12, 32). Kako je osnovao Crkvu svoju, On hoće, da 
svi ljudi prigrle njegovu nauku, da budu svi složni, da budu svi .. 
.sobno kao braća, koja se iskreno ljube. O kako Hi svima nama bio 
veseo Božić, kako bi bio lijep život na zemlji, kad bi ljudi htjeli služiti 
knezu mira, — Kristu Bogu! Ali da! Otkako je Eva posegla za zabra- 
njenim voćem i htjela biti kao Bog, ne prestaju svakovrsne strasti kako 
kod pojedinih ljudi tako i kod cijelih naroda poticati na zlo. Jedan 
narod hoće da drugoga natkrili, da ga uništi. Mržnja i zavist paklenska 
mjesto mira i ljubavi nebeske na žalost danas gospodari! A zašto? Kako 
to? Pitamo kako to! Zamislimo se malo, pa nam eto odgovora. Poje- 
dinci, a gdjegdje:i većina njih — cijeli narodi, osobito poglavari — 
ostaviše nauku Isusovu, ostaviše zapovijedi kneza mira, pa idu za 
knezom zlobe i mržnje. Crkva ih je Isusova po službenicima svojim 
opominjala, opominje ih i danas, ali opomene službenika Božjih bile su 
glas vapijućega i to na žalost u pustinji — nijesu za nje marili — pa 
nas je stoga udario bič rata svom žestinom svojom. 

Kod ovih ratnih udaraca, koje svi više manje osjećamo, tješi 
nas i poživa nas k sebi ljupko i milo novorođeni knez mira: »Dođite 
k meni, — mir svoj ostavljam vam, mir svoj dajem vam«. — Mir i to 
pravi mir duševni, ali i mir tjelesni, mir zemaljski, za kojim sjegurno 
svi težite. Mir taj donio sam vam kod svoga rođenja na ovaj svijet. 
Taj mir donio sam svima i mnogima ga i dajem kroz sva vremena, 
koji su dobre volje! 

Po jezeru genezaretskom mirno plovi lađica. U toj je lađici 
Isus sa svojim učenicima. Najednom nastane silna bura. Valovi udaraju 
svim bijesom u lađicu. Sve, koji su u lađici, obuzima strah, da će 
propasti. Ali eto ustaje Isus i zapovijeda vjetru, da prestane i moru da 
se umiri. I za čas naslane najveća tišina i mir. (Mat. 8, 23—27). Evo 
koliku moć imade Isus novorođeni kralj, kralj mira! A istu moć imade 
on i sada. U čas on može, da umiri ovu groznu ratnu buru. Ako on 
hoće, i najsilniji neprijatelj uza svu svoju premoć bit će svladan i 
uništen. Čim On hoće,,bit će trajni mir. Ali da se ove naše želje ispune, 
treba da i mi pristupimo k Isusu srcem, koje će biti čisto kao sjajno 
«zlato i vrućom pouzdanom molitvom, koja će se dizati k nebesima kao 
miomirisni tamjan; — treba da pristupimo k Isusu odlukom pravoga 
kršćanskoga življenja, koje će se isticati, kao što se je isticao miomiris, 
kojim su mudraci darivali Božansko Djetešce. 

Kad ćemo svi, a osobito oni, koji su po providnosti Božjoj postav- 

ljeni, da budu poglavri, živjeti kao pravi kršćani; kad će se svagdje i 
u svako vrijeme isticati pravim kršćanskim življenjem, e onda će brzo 
nastupiti pravi i trajni mir, za kojim teži srce naše i kojega prosimo od 
Gospodina. Nastat će žuđeni mir, jer kako govori pobožni kralj David : 
"On Gospodin — izriče mir narodu svojemu i onima, koji se obraćaju 
srcem k njemu« (Ps. 84, 8). 

Danas slavimo spomen rođenja kneza mira, On prebiva u našem 
srcu, ako je ono bez smrtnoga grijeha. Prebiva u našem srcu, kao što 
je prebivao u jaslicama u Betlehemskoj štalici kad se je rodio. Jedini 
on može dati, a i daje pomoć i utjehu svima, koji ga traže, koji mu se 
od srca klanjaju. Daje pomoć i utjehu našim dragim vojnicima. Njemu 
se svi izručimo, a izručimo i sve naše mile i drage osobito danas, kad 
slavimo spomen njegovog rođenja te ga vjerom, kakovom su se njemu 
kao Božanskom Djetešcu poklonili pastiri molimo, da se što prije »obrati 
.naša žalost u radost«, (Est. 13, 9.) da i mi svi što prije možemo začuti 
i slušati u ovoj groznoj ratnoj buri anđeoski pijev: »Slava Bogu na 
visini a na zemlji mir među ljudima dobre volje«. (Luk. 2, 14). Amen. 

Gnte Špoljar, župnik. 


»U one dane Stjepan pun milosti i.sile 
činjaše znake i čudesa u narodu“. (Djel. Ap.) 


' Za krasnim jučerašnjim blagdanom svanuo je danas lijepi svetak 
— blagdan sv. Stjepana. Jučer smo slavili uspomenu, kako se je Isus na- 
rodio, da nam svojom naukom, milosti i smrti otvori nebo, a danas se 
sjećamo, kako je sv. Stjepan umro na ovom svijetu, da do vijeka živi 
na drugom svijetu — u nebu. Sveti božićni dan živo nam predočuje 
ljubav Božju prema nama, a današnja 'svetkovina nam prikazuje, kakva 
mora da je ljubav naša prema Bogu. Ako nas Bog tako ljubi, te nam 
je sve dao: život, zdravlje, nebrojena duševna i tjelesna dobra, da i 
samog je sebe za nas žrtvovao, zar će naše srce ostati hladno i ledeno, 
zar se ne će ugrijati svetom ljubavi k Onomu, koji je rekao: Vječnom 
sam te ljubavi ljubio i zato sam te iz ničesa stvorio? O da, pogledaš li 
nebo, mjesto buduće slave, viče ti ono: ljubi Boga ; svrneš li okom po 
zemlji, koja je sva za tvoje dobro stvorena, viče ti ona: ljubi Boga ; 
zapitaš li dušu svoju — otkupljenu dragocjenom krvi Kristovom, veli ti 
i ona: ljubi Boga! 

No uspomena na mučeničku smrt sv. Stjepana doziva nam u 
pamet još jedan krasan ures duše čovječje, a to je ljubav k bližnjemu. 
Sv. Stjepan ljubio je Boga, ali je ljubio i bližnjega, za nj se trudio, a 
za njegovo dobro je i umro. Kako smo jučer razmišljali o velikoj i ne- 
izmjernoj ljubavi Isusovoj, tako ćemo danas razmatrati o velikoj ljubavi 
sv. Stjepana k bližnjemu. ' ' 


I. 

Apostoli nijesu samo ljude naučavali svetu vjeru Isusovu i dijelili 
im svete sakramente, nego su svaki dan davali milostinju i pripomoć 
siromasima, udovama i uopće nevoljnicima. Kršćana je međutim bivalo 
(sve više i više, pa apostoli nijesu više mogli dospijevati, da ih i nauča- 
vaju i da potrebnima davaju milostinju. Zato se sabraše u skupštinu i 
rekoše: »Nije u redu, da mi zanemarujemo riječ Božju i poslužujemo 
kod stola. Zato si braćo izaberite muževe, koji imadu dobro svjedo- 
čanstvo, a puni su Duha svetoga i mudrosti, da im odredimo taj posao«. 
Ove riječi svidjele su se kršćanima, pa oni izabraše Stjepana, čovjeka 
puna žive vjere, a životom sveta, a uz njega Filipa i još petoricu drugih. 
Kad su ih izabrali, dovedoše ih pred apostole, koji se pomoliše za njih 
i položiše na njih ruke. Tako je bio sv. Stjepan izabran, da se brine za 
siromahe i uboge, jer je u njegovu srcu bila vruća ljubav k bližnjemu, 
Kad'ne bi u sv. Stjepana bilo te ljubavi, ne bi ga pobožni kršćani bili 
niti izabrali, da se brine za uboge. Apostoli i učenici Isusovi nijesu 
onako po miloj volji izabrali onu sedmoricu, a medju njima i sv. Stje- 
pana, već su prije toga mnogo razmišljali, tko je za to sposoban. Tako 


je i morso biti. Isus je sam jednom rekao: »Po tom će se se poznati 


da ste moji učenici, ako se budete ljubili među sobom, a drugom zgo- 
dom kazao je: »Zaista vam kažem, što učiniste jednomu od ove moje 
“najmanje braće, meni učiniste«. Zato su dakle sv. Stjepana izabrali i odredili, 
da se brine za siromahe, jer je ljubio od srca bližnjega svoga. Tko ljubi 
Boga, mora ljubiti i bližnjega svoga, jer je Isus to zapovijedio, jer je On 
za sve umro na križu i jer su svi ljudi djeca jednoga nebeskog Ocu, 
svi su na njegovu sliku i priliku stvoreni, 

Sv. Stjepan ljubio je žarko svoga bližnjega. Kao što je sv. Pavao 
nekoć rekao prvim kršćanima: »Nasljedujte mene, kako ja (nasljedujem) 
Krista«; tako nam to veli i primjer sv. Stjepana. Isus je bolesne liječio, 
gladne hranio i druga dobra djela činio. To je dakle i naša dužnost, 
jer je Isus rekao: »Ljubi bližnjega svoga kao samoga sebe«. Pokuca li 
na vrata bijednik, koga mori glad, ne smijemo ga odbiti, već ga nahra- 
niti; dođe li nam u kuću prosjak, a mi ga možemo bar malo odjenuti, 
moramo to doista učiniti; saznamo li za nevoljnike, a možemo li, mo- 
ramo se pobrinuti za njih. Prilike tomu ima svaki dan dosta! Sad se 

dogodi; da nemila smrt otme obitelji hranitelja, a nejakoj djeci oca ; sad 
opet teška bolest pritisne uz postelju i onako siromašnoga oca ili majku ; 
sad opet uništi požar_ sav imutak bijedne obitelji. Tako nam se svaki 


-dan gotovo namiču prilike, da taremo tuđe suze, olakšavamo tuđu ne- 


“volju, da pomažemo koliko možemo. Te ljubavi prema bližnjemu ima 
danas malo, a imade je tako malo samo zato, što je ohladnjela ljubav 
prema Bogu. Dok su pako ljudi pravo ljubili pravo Boga, dotle su lju- 
bili i bližnjega. Prvi kršćani sabirali su novce i pošiljali ih u one kra- 
jeve, gdje je glad zavladao; sv. Martin razrezao je i svoju kabanicu, da 
pomogne bijedniku prosjaku; sv, Elizabeta obilno je dijelila iz svoga 
obilja nevoljnicima razne vrsti. Tako valja da radimo i mi. Svaku čašu 


hladne vode, svaki komadić svagdanjeg kruha, što ga dademo u ime 
Isusovo siromahu, bit će nagrađen na nebu. Ljubimo zato bližnjega, jer 


to dobri Bog zapovijeda, jer_.je on za to također i nagradu obećao, 


I: 


Sv. Stjepan nije se zadovoljio s tim, što _ je bližnjemu pomogao 
u tjelesnoj. nevolji, na što ga je i njegova služba vezala. On je znao, da 
čovjek ima svoju cijenu i svoju vrijednost po duši. Po duši je čovjek 
slika i prilika svoga Stvoritelja, pa zato valja da sve učinimo ne samo 
da naša duša bude sveta i čista, već da i duša našeg bližnjega bude 
Bogu draga i urešena svakim dobrom. Zato je sv. Stjepan nastojao da 
spasi duše svojib zemljaka, da ih privede k Isusu, da ih pouči u svetoj 
vieri njegovoj. Duša bez vjere u Boga i u Isusa Krista, Spasitelja našega 
ne vrijedi ništa. Sam je Isus rekao: »To je život vječni, da vjeruju u 
tebe jedinoga pravoga Boga i u Isusa Krista, koga si poslao«. »Tko uz- 


-vjeruje i pokrsti se«, veli On drugi put »spasit će se, a tko ne uzvjeruje 


'bit će osudjen«. Zato i mora biti čovjeku često i često na umu ona 
opomena Isusova: »Šta koristi čovjeku, ako sav svijet dobije, a nd duši 
svojoj štetuje«. Stoga je i sv, Stjepan pošao, da poput svetih apostola 
Petra, Andrije i drugih propovijeda židovima, da je Isus Krist pravi i 
vječni Bog. Gdjegod je mogao, naviještao je svetu vjeru Isusovu, po- 
učavao je neuke u svetim istinama vjere kršćanske, tješio je žalosne i . 
tužne kršćane. Neustrašivo korio je on židove, što ne će da vjeruju, a 


«oni se počeše prepirati s njim, ali uzalud: Duh sveti govorio je na usta 


sv. Stjepana. On je opazio, da se židovi na njega ljute, da će ga možda 
i ubiti, ali se zato nije uplašio. Pa zbilja! Kad je sv. Stjepana sam dobri 
Bog nagradio za to, što je njegovu slavu širio medju ljudima, te mu 


pokazao nebo, slavu Božju i Isusa, kako stoji s desne strane Bogu, reče 
on: »Evo vidim nebesa otvorena i Siua čovječjega, gdje stoji s desne 
«strane Bogu!« Na to židovi užasno zavikaše, zatisnuše svoje uši, navale 
na njega, izvedu ga iz grada i stadoše ga kamenjem zasipavati. Još i sada 





ne prestaje on ljubiti bližnjega svoga, jer se je molio ovako za svoje 
neprijatelje: » Gospodine Isuse, ne primi im ovo za grijeh«. 

Kuda ćete, ljubezni slušatelji, ljepši primjer, nego li je primjer 
sv. Stjepana? Hoćemo li znati, kako se valja brinuti i za dušu svogu 
bližnjega, sjetimo se sv. Stjepana. Nije dobri Bog za drugo odredio, da 
sv. Sljepan umre kao mučenik za Isusa, već da nas pouči i da nam 
kaže: Evo vam primjera: ovako treba da ljubite svojega bližnjega. No 
mogao -bi tko pomisliti: Dobro, ali koga ću ja učiti svetu vjeru Isusovu? 
O, ima koga! Razgledajmo se malo po svijetu. Kakva su u današnje 
doba djeca ? Jedva dijete poraste, već mu na jezik dolaze ružne i Bogu 
mrske kletve; jedva navrši desetu godinu, već se svađa s rođenim ocem 
i majkom, laže, krade i druga nedopuštena djela radi. Tko je pako tomu 
kriv? Nitko drugi nego upravo roditelji. Eto, tu, u kući treba naučavali 
vjeru Isusovu. Dijete valja poučiti, tko je Bog, što je dobro, a što je zlo, 
osobito pako valja mu duboko u srce usaditi deset zapovijedi Božjih. 
Ne varajte se: škola može mnogo, svećenici u crkvi još više, no sve je 
to uzalud — bez oca i matere. Što koristi, ako dijete u crkvi i u školi 
uči: ne smiješ kleti, ne smiješ lagati, ne smiješ krasti, a kod kuće čuje, 
kako se kune i laže, a možda sluša i razgovore, kako se ovo ili ono 
ukralo. Sv, Monika, majka sv. Augustina tako je dugo molila, radila i 
suze ronila, dokle nije svoga sina na pravi put dovela; Blanka majka 
sv. Ljudevita kralja, znala je reći: Voljela bih te vidjeti mrtva, nego li 
u smrtnom grijehu. U kući dakle treba pokazati, da ljubimo bližnjega, 
pa ono, što nam je najbliže, a to su djeca — poučavati, upućivali i na- 
vraćati na sve dobro. Roditelji su namjesnici Božji, zato treba da paze, 
kakvu će djecu odgojiti i Bogu u ruke predati. 

Ne samo u kući, nego i svuda imademo prilike pobrinuti se za 
dušu bližnjega svoga. Uvrijedi li te tko, osramoti li te i ispsuje pred kim, 
odstrani srdžbu iz srca svoga, oprosti mu, Sam Isus učio je učenike 
svoje a i nas moliti: »I otpusti nam duge naše, kako i. mi otpuštamo 
dužnicima našim«. Vidiš li čovjeka, susjeda, brata ili rođaka žalosna, 
ili mu je otac ili majka umro ili ga druga kakva nesreća snašla — pođi 
do njega, utješi ga, razvedri mu sa dvije tri lijepe riječi ožalošćenu dušu. 


Na svijetu ima mnogo ljudi: jedni su još ovdje na zemlji ili bolesni ili 
griješni ili inače nesretni; drugi su samo s tijelom na zemlji, a duša, 


im možda trpi u čistilištu; eto moli se za žive i mrtve, pa tako pokaži, 
da ih ljubiš. 

Ne prošao nam ni današnji blagdan bez koristi. Sv. Stjepan je 
ljubio bližnjega, pomogao mu u tjelesnim nevoljama, brinuo se i za du- 


ševne mu potrebe. Neka taj sveti primjer bude i za nas svakoga ozbiljna . 


opomena, da uzljubimo iskreno i djelotvorno bližnjega svoga. Na sudnjem 
danu reći će Spasitelj zlima: »Odlazite od mene prokleri u oganj vječni, 


koji je pripravljen đavolu i anđelima njegovim; jer sam bio gladan i 

nijeste mi dali jesti; žedan i nijeste mi dali piti; putnik sam bio.i ni- 
jeste me primili; gol i nijeste me odjenuli; bolestan i u tamnici i: .nijeste 
me pohodili«. Eto, kako će se strogo pitati, kako smo ljubili: svojega 
bližnjega. Utecimo se dakle u zaštitu sv. Stjepanu i molimo, neka.nam 
isprosi milost, da kroz cijeli svoj život ljubimo vjerno .i odano Boga, 
a radi Boga i bližnjega svoga. On će nam tu milost isprositi i učiniti, 
da dođemo poslije smrti u nebo, koje: je sv. Stjepan već za. života vidio 
uivoreno, Amen. 





Propovijed za sv. Jv. Gvangjelistu., 


Po Klausu: O. Tra Nešjelko Pisgoniie Drhovčić,. franjevac. 


»Ovo je učenik, koga ljubljaše 
Gospodin“. (Iv. 25). 


Prema svome odabranju i određenju razni sveci razno uplivišu 
na naše srce. Ima svetaca i svelica, čijemu se životu divimo ina neki 
način ostajemo izvan sebe motreći djela, koja su učinili, pače dvojimo, 
da bi ih mogli ma samo iz daleka nasljedovati. Naročito se ističu dva 
pokornika : Šimon Stilita, koji je godine i godine proživio na jednom 
stablu i sv, fra Petar Alkantarski, čijoj se strogosti života čudi i sama sv. 
Terezija. Ali još većma diviti nam se svecu, čiji se spomen danas slavi, 
svecu, koga zovu ljubimcem Kristovim, jer je on toliko puta počivao 
na grudima Kristovim. 

Prije nego je Isus počeo javno naučavati i učenike sakupljati, 
prolazio je pokraj jezera Genezaretskoga i ugledao dva mladića, gdje 
ribu love i reče im da ga slijede. A oni ostaviše oca svoga i majku i 
sve svoje i pođoše za Isusom. Ne pitaju niti tko je ni što je, ni kuda 
idu, već pođoše za njim. Kako je krasan primjer, kako se moramo 
odazvati pozivu Božjem. To bijahu sinovi Zebedejevi sv. Jakov i sv. Ivan. 

Pa tko bijaše i šta bijaše sv. Ivan? Bijaše učenik, koga ljubljaše : 
«Gospodin, a to vidimo iz slijedećega: Ka 

1. Što je općio s Isusom prijateljski i pouzdano. 

2. Što mu je Isus očitovao tajne svoga srca. 

3. Što ga je Isus učinio dionikom ovoga blaženstva i 

4. Što ga Isus uputio u veća otajstva sv. vjere. 

Danas, kad mi je govoriti o Svecu tolikom, morao. bih se s popnt 
orla uzdići kao isti Svetac, ali kad mi je to ne moguće zazivam, Mariju,., 

Majku Božju, da mi pomogne svojim zagovorom, da uzmognem bar 
nešto dostojno progovoriti o današnjem Svečaru, te počlammu u ime 
Isusovo na veću slavu: Božju. 


I. 


1. Da upoznamo ljubav jednoga spram drugoga, moramo: izmje- 
riti osobito milosti, koje jedan drugom iskazuje. Tako n. pr. da upoznamo, 
koliko Isus ljubio svoju blagoslovljenu Majku, gledajmo samo, kako ju 
je odlikovao nad sve Svece, anđele i sva druga stvorenja. 

A ja pitam, u čemu je sv. Ivan odlikovan nad ostale ljude i 
apostole i čime je to Isus zasvjedočio ? 

Odgovaram, da je sv. Ivan Evanđ. imao većih milosti od neba 
nego ostali apostoli i vjernici. Pripadao je odabranom puku, kao po- 
tomak Abrahamov. Živio je u vrijeme dolaska Kristova na svijet i 
gledao je Krista svojim očima. No još više. Njega odabra Isus za svoga 
apostola, da ga slijedi. Svaki dan je slušao riječi Isusove i gledao živi 
primjer njegov. Kolike milosti. : 

2, Sv. Ivan općio je s Isusom pouzdano i prijateljski. Pa ima li 
većeg prijateljstva, nego općiti i biti u prijateljstvu s Isusom 2! Njemu 
bijaše slobodno ne jedan put, već kako tvrdi Eusebij i časni Beda, 
više puta počivati na prsima Kristovim, kao na božanstvenom naslonjaču. 
Stoga kliče sv. Bernard: Blažen učenik, čiji bijaše prijatelj začetnik 
života. Preodlikovan bijaše onaj učenik, koji se naslanjao na božanstvena 
prsa Isusa Krista. .Dobri Bože! Ivan Krstitelj smatrao se nedostojnim 
odriješiti remenje na nogama Isusovim; Toma apostol nije se usudio 
metnuti prst svoj u ranu boka Kristova ; Magdalena sa strahom i trepetom' 
pada k nogama Isusovim, a ovaj Isusov miljenik naslanja glavu svoju na 
Njegova bož. prsa. Stoga kliče sv. Toma iz Vilancve: O čudnovate 
smjelosti! Krstitelj se ne usuđuje dotaći vrha nogu, a Magdalena ih se 
dotiče sa strahom i trepetom ; Toma tek na zapuvijed meće prst svoj u 
ranu, a Ivan bez zapovijedi, bez dozvole počiva na prsima svoga 
Gospodina. O beskrajnog odlikovanja miljenika Isusova ! 


1. ( 


1. Nadalje Isus je svome učeniku očitovao misli i najveće tajne 
svoga srca. Premda je Isus svima apostolima očitovao tajne sv. vjere, 
ipak je svome odabranom učeniku očitovao najveće tajne svoga srca. 
Njega, siromašnog ribara i neuka poduči u najvećim bogoslovnim 
naucima, pače o samom presv. Trojstvu. Ostali su evanđeliste pisali 
prosto i pučkim načinom, a sv. Ivan, kao da mu je to bilo ispod časti,' 
diže se poput surog orla, te kliče; U početku -bijaše Riječ, i Riječ bijaše 

kod Boga, i Bog bijaše Riječ. Radi toga se naziva ponositim orlom ; jer 
kao što se orao smjelo diže nad druge ptice i bolje od ostalih: vidi, te 
može i u sunce gledati, tako se i sv. Ivan diže nad druge Evanđeliste 
do samog Božjeg prijestolja i promatra najveća otajstva. Ivan bijaše 
bliže srcu Isusovu, stoga se i uzdiže nad druge apostole. 

Neka se sada više ne hvali sv. Pavao, što je uzdignut bio do 
trećeg neba i čuo riječi, koje nije slobodno govoriti čovjeku, jer eto sv. 
Ivan uzdignut je do samoga prijestolja presv. Trojstva, i čuvena otajstva 
smio je navjestiti. (Po Origeonu, hom. 21. ex Vario): 


II. 


1. Sv. Ivan bijaše nadalje miljenik Isusov. jer_ga je učinio dio- 
nikom svoje sndbine. Na Taboru je Ivan gledao slavu i preobraženje 
Isusovu, na Kalvariji pako Isusovo poniženje. Na Taboru je svjedok 
nebeskih tajna, na Kalvariji dionik muka. Što? Zar Ivan bijaše mučenik ? 
Da, mučenik! Slavu mučeništva nije izgubio i ako nije umro kao 
mučenik. Neću ovdje govoriti o njegovoj živoj želji, da prolije svoju krv 
za lsusa; ne ću govoriti, kako je na zapovijed cara Domicijana bio 
bačen u kotao vrelog ulja; ne ću govoriti, da je bio prognan na otok 
Patmos; da je popio kalež otrova. Sv. Ivan bijaše mučenik, što je jedini 
gledao na Kalvariji muke i smrt Isusovu, što je pod križem gledao 
dragu Majku Isusovu. 

2. Nijedan učenik Isusov nije umro mučeničkom smrću, koji je 
gledao smrt Bož. Spasitelja na križu. Svi su apostoli za vjeru umrli kao 
mučenici izuzev jedinoga sv. Ivana. Slično su za Isusa krv prolile: i 
mnoge žene, izuzev Bl. Gospu, M. Magdalenu i neke druge. Koji je uzrok 
tome? Ta zar nije mučeništvo velika milost Božja? Pa zar je tu milost. 
uskratio Isus najvećim svojim miljenicima? Ne, nije im uskratio, nego 
ih je učinio dionicima svoga mučeništva i pružio im je kalež muke, koji 
je sam pio. A to mučeništvo bijaše strašnije i veće nego muke ostalih 
mučenika. 

3. Pada mi na pamet, što pripovjeda Kardan o dvojici velikih 
prijatelja. Oni su se tako voljeli, da je bolovao i drugi ako se razbolio 
prvi; da se žalostio i drugi, ako je tužan bio prvi. O Isuse, o Ivane! 
Koliko prijateljstvo bijaše među vama! Dok bi ti, Isuse, trpio muke na 
tijelu, Ivan ih je trpio na duši. Elijan priča, da je neki dječak: hranio 
jednog orla, Desi se, te ovaj dječak umre i po običaju onoga vremena 
bijaše spaljen. Orao vidjev to, da ne ostane iza svoga branitelja, nasrne 
na vatru i u njoj pogine. Slično bijaše i sa sv. Ivanom. Vidjevši on da 
Gospodin umire, koji ga je hranio tijelom i krvlju sam je htio umrijeti. 
Pa tko će onda zanijekati, da sv, Ivan ne bijaše mučenik ? Pa ako je Isus 
kralj mučenika, a Marija kraljica, onda je Ivan prvak mučenika, 

IV. 


1. Sv. Ivan bijaše miljenik Isusov, jer mu je Isus uručio i predao, 
što Mu bijaše najdraže i najdragocjenije. 

Krist umirući na križu napravi testamenat (oporuku) i to: dušu 
odredi Bogu, sv. tijelo Crkvi, dobrom razbojniku nebo, vojnicima odjeću, 
a okrenuvši se dragom učeniku najdraže na bijelom svijetu njemu pre- 
dade: plačnu i žalosnu Majku Mariju. Sinko, evo ti Majke! reče Isus 
prije nego ispusti duh. 

Tko će se uzdržati, pita sv. Toma iz Vilanove, da ne usklikne: 
»O velikog dokaza ljubavi! Mjesto sebe daje majci za sina Ivana, a 
ima li veće milosti od te? Ne, nema ništa većega od toga na ovome 
svijetu«. 

2. Stoga prije nego završim, pitat ćete me možda, ljubezni 
slušaoci, zašto je Isus toliko volio i ljubio sv. Ivana Evanđelistu ? Ja ću 
u kratko odgovorili. Svi znama iz iskustva, da nam se krv od jednom 
slije u srce, ako se nečega silno bojimo. Tako i Isus u oči svoje gorke 
muke za posljednom večerom, ćutio neizmjernu bol radi nazočnoga: 
izdajice Jude. Ivan poznavajući Isusovu bol i žalost nasloni se na prsa 
Isusova, kao da je htio reći: Meštre dragi ne boj se! Ako i jest ovdje 
za stolom Tvoj izdajnik, koji će Te još ove iste noći predati u ruke 
neprijateljske, evo ja ću te slijediti do krivih sudaca i do same smrti. 
Pa jeli onda čudo, što ga Isus toliko ljubio ?! 

3. Drugi uzrok zbog koga je Isus ljubio toliko sv. Ivana jest taj, 
što Ivan bijaše djevac i nevin. Možda će iko reći: pa zar su ostali 
apostoli bili raskalašeni ? Ne, kršćani moji. Među apostolima bijaše Malej 
lihvar, Juda škrtac i izdajica, Jakov i Ivan bijahu nešto slavohlepni, 
Petar prekrši vjeru Isusovu, da ga ne će zatajiti; ali ipak nijedan od 
njih ne bijaše razuzdan, jer takvih Isus nije trpio. No pošto se u djevi- 
čanstvu i nedužnosti sv. Ivan nad druge odlikovao, stoga ga je Isus 
najviše i ljubio, pak mu je dopustio, da se nasloni na njegova Bož. prsa; 
pod križem mu predade majku i bijaše Mu miljenik do smrti. Učite se 
dakle, braćo i sestre, koliko vrijedi nedužnost i čistoća u očima Božjim, 
.a naprotiv kako mrzi Bog raskalašenost i nečistoću. 

4. Još ima jedan uzrok zašto je Isus toliko ljubio sv. Ivana Ev. 
a taj je što je on ljubio svoga bližnjega u pravom svijetlu vjere; on 
bijaše apoštol ljubavi spram bližnjega. Čitajte poslanice njegove, da se 
o tome osvjedočite. 

»Djeco, ne ljubite samo riječima«, veli nam svima, »nego djelom i 
istinom«. (Iv. 1, 18). Može se reći, da mu je ljubav bila za cijelog života 
na jeziku, te kad ne mogaše više duljim govorima podučavati kršćane u 
ljubavi, iznosili bi ga učenici na propovjedaonicu ili bi ih k sebi zvao, 
te im vazda opetovao iste riječi: Braćo, sinci, ljubite se među sobom, 

rDušobrižnik“, | a 

znajući, ako to izvrše, da su sve ispunili. U tome mu je prednjačio Bož. 
Meštar, koji reče : »Što učinite jednome od mojih najmanjih meni učiniste«. 
A to je sv. Ivan i životom svojim zasvjedočio, pa je li onda čudo, što 
bijaše miljenik Isusov 21! 


* 
* * 


Ne čudite se, braćo i sestre, velikom odlikovanju sv. Ivana, nego 
nastojte nasljedovati ga. Sv. Ivan bijaše miljenik Isusov, a to možete 
biti i vi, ako uznastojite slijediti kreposti sv. Ivana. I vi ste pozvani, da 
jednom počivate na grudima Bož. Spasitelja, no prije toga pitajte sami 
sebe, jeste li nedužni i čisti kao sv. Ivan. Pitajte se momci i djevojke, jeste 
li sačuvali ono zamamno i nebeske ljepote djevičanstvo, koje ste dobili 
na sv. krstu. Jesu li vaši govori i djela onako čista i nedužna kao sv. 
Ivana. Ako ste sačuvali, sretnih vas na oba svijeta, jer je Isus tada vaš 
brat i zaručnik. Ako ste po nesreći okaljali sjaj svoje nedužnosti ne 
preostane vam drugo nego liti suze i moliti za oproštenje, pa sve sile 
uložiti, da vas đavao opet ne bi prevario, jer će njegova druga pobjeda 
nad vama biti tim slavnija, a vaš pad tim sramotniji. Čuvajte braćo i 
sestre tu nebesku krunu, vijenac djevojaštva, da vazda sja novim sjajem 
i ljepotom.. Ništa prosta i sramotna neka ne pređe kroz vaša usta. 
Gadne riječi i psovke nek se ne čuju s vaših usta, i vi će te biti mi- 
ljenici Isusovi. 

Pitajte se, udate i oženjeni, jeste li vi čime okaljali čistoću 
ženidbenog veza. Ako niste blaženih vas! Ako jeste nevjerom ili preljubom, 
plačite što nijeste više ljubimci Isusovi, te se zakunite, da ćete do smrti 
u buduće živjeti u svojoj ženidbenoj čistoći po propisima i nauci sv. 
vjere. Vjerni budite jedno drugom a među vama nek se ne čuje šta 
bestidna ili — oslobodi Bože nevjere ili ti preljuba ili poželjenja tuđeg 
druga ; i tako ćete sačuvati čistoću u svome staležu. 

Ugledajte se u sv. Ivana i ljubite se kao braća, ali ne samo 
jezikom, nego i istinom. Potpomažite se među sobom.  Pomažite se 
međusobno savjetom i lijepom riječi, a klonite se svega, što bi moglo 
narušiti bratsku ljubav kao: svađe, mržnje, zlobe, laži, ogovaranja: itd. 
i tada ćete ostati miljenici Isusovi, koju milost i sebi i vama po zagovoru 
današnjeg svečara prosim od presv. Trojstva Oca i Sina i Duha sv. 
Amen. 

Propovijed na svršetku godine. 
P. Reber, kanonik-lektor. 


U «početku si Gospodine postavio 
zemlju, i nebesa su djela ruku 
Tvojih. To će proći, a Ti ćeš 
ostati... ali Ti si taj isti i godine 
Tvoje ne će isteći. Psal. 101, 26—28. 


Izrael je jako sagriješio proti Bogu i zato Bog dopusti, da ga 
Filistejci nadvladaju. U toj nevolji govori narod velikom svećeniku 
Samuelu: Ne prestani Boga moliti, neka bi nas izbavio od Filistejaca. 
Tuda Ssmuel uze janje i prinese ga svega Gospodu za žrtva paljenicu, 
pomoli se za puk i usliša ga Gospod. Filisteji približiše se da udare na 
izrael, ali Gospodinu zagrmi grmljavinom velikom na Filistejć te.svi budu 
pobijeni. A Samuel uzme kamen i metne ga između Mispe i Sena, i 
nazvao ga »kamen pomoći« pa reče: »Dovle nam Gospod pomože«. 
«Braćo moja! I mi smo bili ove godine u boju proti neprijatelju 
spasa, ne da zemaljska dobra zadobijemo nego vječna. Brzo li nam je 
godina prošla! Kao što munja u tamnoj noći pokazuje putniku put gdje 
je, tako nam pokazuju i ovi zadnji časovi u godini, kako je sve prolazno. 
Vrijeme je kao rijeka, koja je izašla iz korita i sve sa sobom nosi, 
Vrijeme nalikuje koscu, koji tako dugo kosi, dok sve ne pokosi..I smrt 
lako grabi,. trga dijete iz majčina krila i starca iz njegovog počinka. 
Zar nema ništa, što.se ne bi moglo smrti oteti? Na to daje odgovor 
psalm 101: »U početku si. Gospodine itd.« 


I. ako 


Odkad su praroditelji sagriješil, pa do dana današnjega umrlo: 
je na milijune ljudi. Tijelo postalo je zemlja, od koje je i uzeto. Kuće, 
palače i gradovi, u: kojima. su stanovali sve je porušeno i u prah se 
pretvorilo. Pepeo kraljeva i prosjaka izmiješan je, kao što se pomiješa. 
pepeo palača i kolibica prigodom požara. Što su toliki ljudi dobra ili: 
zla. počinili, što su imali i izgubili, što su imali i na čem su oskudijevali,: 
kako su se smijali i plakali, to znade jedini Bog, Malo je toga upisano: 
u knjigama, a i ono što je upisano sve nam govori o prolaznosti svega: 
Povjesničari vode nas na bojna polja, pokrita lješinama, vode nas na 
razvaline, pokazuju nam kako je narod cvao i propao, govore o nepre- 
stanoj mijeni, pjevaju tužne pjesme, kao što je pjevao prorok Jeremija 


na razvalinama Jerusolima, tenam neprestano dovikuju s mudrim kraljem: || 


Salamonom : O ispraznosti! Kakva je prošlost, takva je i sadašnjost i takva : 

će biti budućnost. I ono što je najveće, i ono što je najljepše prolazi. 
Prijestolja. padaju, palače se ruše, vladari umiru a naljljepši evijetak 
uvene. Svega nestaje, što čovjek ima. Bogatstvo grabe tatovi, varalice, 
rasipnosti ili nesreća. Zdravlje napada studen, vručina, strasti i bolesti. 
Vrijeme i nesreća brišu mu ljepotu s lica, gase mu vatru s očiju i slabe 
mu jakost. Vesela pjesma prelazi u tužaljku. Iz veselog društva zovu te 
k smrti djeteta ili prijatelja, veselje prestaje a bol nastaje i 

Kao što sve zemaljsko prolazi, tako nestaje i čovjeka po tijelu, 
sve mu otimlje smrt. Sve ga ostavlja. Kako je došao na svijet, tako i 
odlazi s ovog svijeta. Nekoć mu je majka sjedila pokraj kolijevke i pjevala 
mu pjesme, a sad kleči pokraj mrtvog tijela uzdiše i plače. Majka zemlja 
daje mu još u svom krilu mjesta za zadnji počinak. Nijesi li i ti u ovoj 
godini zaplakao za kojim gubitkom, nije li se u tvoju kuću svratila 
nesreća ? 

Kao što ljudi nestaje, tako će nestati i svih vidljivih stvorova. 
Pred Bogom sve je slabo: brijegovi nijesu jaki niti pečine čvrste, niti je 
nebo visoko a zemlja velika. Nebo i zemlja će proći. Kako li čvrsto stoji 
nad nama svod nebeski! Nek oluje bijesne, nek gromovi pucaju, nek se 
zemlja trese: bura će se sleći, gromovi zamuknuti, potres će prestati, 
opet će nam oči ugledati svod nebeski, a po njem poredane zvijezde. 
A kako je nepromijenljiva zemlja! Hiljade su godina, što se uvijek jednako 
kreće. Nek se more burka, a talasi nek se uzdižu visoko, nek munje 
sijevaju odasvud i nek gromovi ore, nek se oblaci lome, a iz gora neka 
sipa oganj, zemlja ostaje isla, redovito dolazi jutro i večer, proljeće i 
ljeto, jesen i zima, a s njima cvijeće i žito, voće i snijeg. Ali prem je 
nad nama tvrdina nebeska, a pod nama tvrda zemlja, uvjerava nas psal- 
mista, nebo i zemlja će proći. Nekoć reče Bog, nek postane nebo i 
zemlja i postali su, a doći će doba kad će reći, neka ih ne bude i ne 
će ih biti. 

Sve je isprazno. Tko je tako nesmotren, da gradi sreću na tako 
slabom temelju. Zašto da mu prione srce uz prolazne stvari, koje mora 
naskoro ostaviti. Sve prolazi, to je strašno, al i utješljivo. Prestaje bo- 
gatstvo, al i siromaštvo, zdravlje al i bolest, nestaje radosti al i žalosti. 
To neka te tješi, koji malo imaš a mnogo trpiš. Ako ti je u ovoj godini 
bilo kadgod oblačno u sreći, opet su nastali vedri dani. Ako ti je rana 
zadana, al je i zacijelila, pa ako i nije, to će sjegurno smrt skinuti trnovu 
krunu jednako, kano i lovor vijenac, križ i žezlo. 


lI. 


Zar nema ništa, što ne ovisi o vremenu? Zar nema ništa, na što 
nema smrt prava? Rekao sam na počeiku: »nebo i zemlja će proći, a 
ti Gospodine ostaješe, Kad se temelji nebeske iyrdine potresu, kada - 

zvijezde budu padale, brijegovi se rušili u bezdan, a gora nestane, kao 
kad suho granje bacimo na vatru, tada će netaknut od svega stajati 
svemogući gospodar neba i zemlje. Djelo ruku njegovih će proći, al on 
ostaje uvijek isti, neizmjerno savršen, Čovječe! evo ti Boga, koji je 
zaslužio tvoje počitanje i ljubav. Sve što ti je milo, oduzeti će ti se 
izuzam Boga; on jedini ostaje, njega možeš uviiek imati i ljubiti. On je 
vječan i nepromijenljiv. Zato vjeruj njemu  istinitomu, mogućemu i 
dobromu. Ljubi neizmjerno savršenog, a boj se svetog i pravednog, i 
danas i sutra i na sve vijeke. Onaj koji se za te ove godine brinuo, taj 
će i u buduće biti tvoj hranitelj i branitelj, ali ne samo tvoj, nego cijeloga 
svijeta. Tko je uz njega, ne treba da se ničega boji. Bez njegove volje 
ne padne ni vlas s glave, njemu se pokoravaju vjetrovi i valovi, i nek 
se uzdižu nevolje proti nama kakve mu drago, uz njega smo sigurni, 
ništa nam ne može naškoditi. 

Ostaje čovjeku i duša, koja nikad ne umire, koja je stvorena na 
sliku Božju. Drži ju u časti i okiti je dobrim djelima. Neka ti bude 
mila duša i bližnjega tvoga. I tijelo tvoje ne će biti uvijek u grobu. Bit 
će u grob položeno, sagnjit će, ali će na sudnji dan uskrsnuti. Tvoje je 
tijelo hram Duha sveloga, i zato ga nemoj obezčastiti, sjeli se, da će 
samo čisti Boga gledati. Sve zemaljsko prolazi, ali sve dobro, što u ime 
Isusovo radiš, to ostaje. Bogatstvo prolazi ali milostinja, koju si udijelio 
ostaje. Siromaštvo prolazi, ali ono poštenje i samozataja u siromaštvu 
pokazana, ostaje na uvijek. Tvoj ugled kod ljudi zaboravi se, ali ostaje 
blagoslov, koji si tim ugledom učinio. Tvoje zdravlje porušeno je, ali 
ono, što si u zdravlju na čast Bogu i na korist bližnjemu učinio, ostaje. 
Ostaje duša s dobrim djelima. Toga ne mogu moljci izgristi niti tatovi 
ukrasti, toga ne dira trulost, niti ne zatrpa grob. Sve otimlje smrt, ali 
ova dobra uzimlje duša sa sobom na drugi svijet. To je jedini novac, 
kojim se kupuje nebo. Kreposti su jedini ures, koji imade vrijednost na 
drugom svijetu. Tim se nastoj okititi čim većma možeš, a ako to nisi 
učinio u ovoj godini, a ti učini to buduće godine. 

i Dugovi duše, koji nisu plaćeni, prate čovjeka u vječnost, ti su 
dugovi grijesi neokajani, koji čovjeka tište. Zato se oduži ovdje na zemlji, 

da tim dugom ne dođeš na drugi svijet. Dok si na zemlji, Bog je milo- 
srdan otac, pripravan oprostiti svakomu, koji ponizno moli za oproštenje, 
a inače na drugom svijetu bit će pravedan sudac, a strašno je pasti u 
ruke živoga Boga. ' 

Zemlja i sve vidivo će proći, ali stan blaženih ostaje, zemaljsko 
veselje prođe, ali nebesko ostaje. Pravedni će unići u život vječni. Tko 
da shvati ovu sreću? Izabranici riješit će se svih nevolja i briga, a uživat 
će u obilju nebeska dobra. Što su vjerovali, to će sad gledati, okruženi 
od čistih duša; u neprestanom općenju s Bogom i s Odkupiteljem uživat 
će vječno veselje, koje nit je oko vidjelo, nit' uho čulo, nit! ikoje čovječje 

oćutilo, Sve su se želje ispunile. Blago siromasima duhom, blago tužnima 
i progonjenima, jer je njihovo kraljestvo nebesko. : 

I pakao ostaje. Ne će proći riječi: »Odlazite od mene u oganj 
vječni«. Strašnih li riječi, koje će odjeknuti, a zabolit će svakog, koji će 
biti odbačen od lica Božjega. »Gospodine ovdje nas. kazni i tuci, samo 
nas u vječnosti štedi. Uzmi nam kano Jobu i svom jedinorođenom - sinu 
sve zemaljsko, samo nam nemoj uzeti milosti svoje«. 

Kao što Bog opstoji, tako čvrsto stoji i njegov nauk, koji je po 
njegovom Sinu naviješten, tako čvrsto stoji i njegova crkva, koju nijesu 
kadra ni vrata paklena nadvladati. Nebo i zemlja će proći, ali njegove 
riječi ne će proći. Buduć je od Boga, ostaje uvijek ista. Njezina istina 
ostaje uvijek jednaka, jer ju ravna Duh Božji, njezina vrela milosti ne 
presuše nikad, jer proističu iz dragocjene žrtve na križu, njezini stupovi 
su nepomični, makar se sve naokolo treslo. Neka je proganjaju, kako ih 
volja, neka izmišljaju proti njoj, što im drago, njezin dugotrajni opstanak 
dokazuje nam, da s njom ravna Bog, kao što je ravnao lađu Noemovu, 
Katoličku Crkvu ne nadvlada nitko; ona se svuda propovijeda, jedva što 
je zemlja nakvašena krvlju Isusovom, širi se po cijelom svijetu tako, da 
je mogao sv. Pavao reći: »Prije svega hvalim Bogu po Isusu Kristu, jer 
jer se vaša vjera naviješta po cijelom svijetu«. A gdje je nema danas? 
Ne boji se nikakve sile. Mačem su srušena kraljestva i narodi uništeni, 
pa se mislilo tim i kršćanstvo uništiti. Tri vijeka su prolijevali krv 
kršana, ali kršćanstva nijesu uništili, crkva sve se većma širi, prem kršćan- 
stvo ne prija strastima ljudskim, nego uči poniznost, umjerenost i čistoću. 

Pokažite mi sjajna prijestolja, s kojih se je vladalo, pokažite mi 
hramove podignute bogovima, nema: ih, al je ostala katolićka crkva. 
Kažite mi boj, u kom nije nadvladala. Nju mogu raniti, a! je ne mogu 
ubiti, s njom se mogu boriti, al" je ne mogu nadvladati. Koliko li puta 
veselili su se njezini neprijatelji, da će joj opijelo zapjevati, ali se je ona 
tim slavnije podigla. Vidim kršćanske vladare u prošlosti od zlih sa- 
vjetnika okružene, kako crkvu progone, vidim i prije a i sada lažljive 
proroke, koji zaslijepljuju svojim lažnim naukama vjernike te nastoje, 
da im izčupaju iz srca najveće blago — vjeru, slušam viku pokvarene 
“svjetine, kako kleveće službenike Kristove, ali crkva stoji nepomično. 
Štiti je Bog; pod obranom je Majke Božje. — Isus, glava crkve trpio je, 
dok je na zemlji bio, kako da ne trpi tijelo njegovo, sv. crkva? Već 
onda, kad je u jaslicama ležao, vade mač iz korica proti njemu i ne 
miruju, dok ga nijesu vidjeli propeta. Zar da bude veći učenik od učitelja ? 
Zsto je i rekao: »Ako vas svijet mrzi, znajte da je mene prije mrzio, 
ako vas svijet proganja, znajte, da je mene prije progonio«. Kad ne bi 
crkvu proganjali, morali bi podvojiti, je li ona prava crkva. ' 

Na trgu sv. Petra u Rimu diže se obelisk i na tom kamenu je 
urezano: Christus vincit, Christus regnat, Christus populum suum ab 

omni malo defendit — Krist pobjeđuje, Krist vlada, Krist narod: svoj od 
svakog zla brani. To je istina, koju potvrđuje povijest u ovo 19-sto 
godina, i ta će istina ostati do svršetka svijeta. 


* 
+ * 


Uvjereni o pobjedi Kristovoj, rastanimo se sa starom godinom i 
počnimo s novom godinom. Zahvalimo Bogu na svem, čim nas je prošle 
godine nadario, pokajmo se za grijehe, kojima smo ga uvrijedili.  Ne- 
mojmo oklijevati, jer je već večer i dan na izmaku. Još nekoliko sati i 
ova godina pridružit će se k prošlima. Bog dao, da se s njom u Božjem 
blagoslovu rastanemo. Gospodine, ostani s nama! Ostani kod starijih i 
mlađih, kod siromašnih i bogatih. Čuvaj Bože, našu sv. Crkvu i njezinu 
uzvišenu glavu sv. oca papu. Čuvaj Bože našu milu hrvatsku otadžbinu 
podijeli joj mir, sreću, blagostanje. Otvori srca za tvoju svetu riječ. 
Čuvaj mladež od stranputice, da se sretna budućnost na njoj osnuje. 
Razveseli marljive plodom njihovog mara, a bogatima daj milostivo srce, 
da ubogima pomognu. Sirotama budi otac, a udovicama obrana. Mnogo 
je suza proliveno u ovoj godini i mnogo rana zadano, otri suze i izliječi 
rane. Potkrijepi bolesnike, a umirućima budi milostiv. O Bože! čuvaj 
nas sada, a ostani s nama u buduće, sve do posljednjega daha našega. 
Amen. 





Zašto se klanjamo Jsusu u presv. Otajstvu ? 
Svan Rakuša župnik. 


Budući da je ljubio svoje, ljubio ih 
je do svršetka“. Iv. 13, 1, 


Gospodin Isus videći unaprijed, da će mnogi  zlorabiti njegovu 
groznu smrt, te tako uspirivati srdžbu Božju proti sebi, htio je ostati 
i poslije smrti među nama, da bude posrednik među Bogom i svijetom. 
Zato je naredio presv. olt. Otajstvo, da u svetohraništu nastavi, što je 
započeo na Kalvariji, naime: 

1. da za naše grijehe čini zadovoljštinu ; 
2. da odvrati od nas kaznu Božju. . 
Ovo su razlozi, zašto se klanjamo Isusu u presv. olt. Olajstvu. 


I. 


Veliko djelo koje je Krist započeo na Kalvariji, nastavlja u našim 
svetohraništima. On se moli Ocu nebeskomu za nas, čini zadovoljštinu 
za grijehe svijeta; za grijehe svake vrsti, svake dobe i stališa. 

1. Kad Bog sa svoga prijestolja gleda na zemlju, što vidi? Vidi 
more grijeha, kojima se vrijeđa Njegova čast, služba i vjera. Vidi ne- 
brojene * prestupke svojih zapovijedi, nepokornost u Njegovim. odred- 
bama, nezahvalnost za svoja dobročinstva i milosti. Vidi bezbožne poruge 
na vjeru, razuzdana i bestidna društva, opake nauke, koje grijeh šire, 
zle običaje, sablazni, zavodljive primjere, koji kraljevstvo grijeha šire, 
a kraljevstvo Božje na zemlji ruše. No. ujedno vidi Otac nebeski u na- 
šim svetohraništima zadovoljštinu za sve ovo. Vidi velikoga svećenika, 
koji Mu prikazuje žrtvu pomirnicu. Ovdje u svetištu obnavlja Isus ne- 
krvnim načinom svoju krvnu žrtvu na križu i Bog je prima kao zado 
voljštinu za sve grijehe, kojima se vrijeđa Njegova čast, služba i vjera. 

2. Kad Bog sa svoga prijestolja gleda na zemlju, što vidi? Vidi 
.u nama oholost. Vidi, kako sami sebe visoko cijenimo, a druge prezi- 
remo; kako težimo za samodopadnošću; kako hoćemo biti neovisni, te 
na zemlji ne priznavati nikoga gospodarom, a na nebu nikoga Bogom. 
No, ujedno vidi Olac nebeski u našim svetohraništima poniznoga Boga, 
svoga Sina, koji tu stanuje posve osamljen, zapušten i zaboravljen, koji 
tu boravi kao da sama sebe zaboravlja i kao da nema druge brige, nego 
da popravi uvrede Bogu nanesene. I Otac prima ovo poniženje svoga 
Sina kao zadovoljštinu za grijehe naše oholosti. . 

3. Kad Bog sa svoga prijestolja gleda na zemlju, što vidi? Vidi 
grijehe neznanja i nepokore. Grijehe, koje svijet ne poznaje ili ne će da 
ih spozna; grijehe, koje Bog toli strahovito kazni, a svijet ih drži za 
malenkosti ili za ništa. — No, ujedno vidi Otac nebeski u našim sveto- 
hraništima pokornoga Boga, svoga Sina, koji tu nad grijesima svijeta 
uzdiše, moli se i prosi za oproštenje. I Bog ove uzdisaje, molitve i 
prošnje prima kao zadovoljštinu za grijehe naše tvrdokornosti. 

' 4. Što vidi Bog na zemlji? Vidi mnoge grijehe, a malo kreposti. 
Vidi mekoputan naraštaj, koji teži za udobnostima, a strepi pred svakim 
trpljenjem, koji ne će da išta znade o pokori i pobožnosti. Vidi bezbrižan 
Život; vidi kršćane, koji se hvale svojim poštenjem, a puni su grijeha. 
No ujedno vidi u našim svetohraništima svoga Sina, koji se žrtvuje za 
svijet osamljem u uzdisajima i molitvama. I Bog prima ovo kao zado- 
voljštinu za našu nehajnost i mlakost. 

' Riječju, u svetohraništu nastavlja Sin Božji službu posrednika 
između Boga i ljudi sve do svršetka svijeta. Boga, koji je uvrijeđen od 
ljudi, ublažuje Bog, koji se žrtvuje za ljude. Rasrđenomu Bogu daje za 
nas zadovoljštinu Bog ljubavi i mira. Zato Otac nebeski odvraća svoje 
oči od grijeha svijeta i gleda samo na svoga Sina, Boga svetosti. 


II. 


Kad toga ne bi bilo, kad Isus ne bi bio nazočan u presv. -olt. 
Otajstvu kao žrtva pomirnica, bi li oko Božje moglo. podnašati grijehe, 

koji poplavljuju svu zemlju? Oh, u kakovom vijeku živimo! Kako malo 
poznaje se vjera, koli mnogo ima opačina, koli rijetke su kršć. kreposti ! 
Zar je ono doba, kad je zemlja zbog grijeha i opačina bila. uništena 
općim potopom, bilo vrijednije kazne, nego je naše? Zar je imalo oka- 
jati veće grijehe, nego sada 2 

Zašto dakle Bog .sada čeka sa kaznom? Zašto ne gleda na tolike 
naše grijehe i opačine? Zašto ustrpljivo čeka na našu pokoru? Zato, 
dr. kršćani, jer usred opakih ljudi vidi stanovati svoga Božanskoga Sina, 
koji se tu ponizuje i žrtvuje za naše grijehe; koji iz naših svetohraništa 
neprestano k Njemu vapi: Oče moj! Ne gledaj na grijehe svijeta, već 
na moje zadovoljštine! Svijet se, istina, diže proti Tebi, ali ja ti se 
imolim ; svijet je nevjeran i nezahvalan, ali ja sam vjeran i poslušan. 
»Pogledaj na lice pomazanika« (Ps. 83, 10). Gledaj, Oče, u koli poniznom 
i nevoljnom stanju sam ovdje u svetohraništu, ali pomisli, da sam tu 
radi ljudi. Oni su djeca mojih boli. Na križu sam ih rodio, a u sveto- 
hraništu radim oko njihova boljka. Oni su moj narod i moja baština. 
Ostavit 'će grješne putove i činiti će pokoru. Ja ću govoriti njihovom 
srcu i ganuti ih, da puni pokajanja dođu k meni, te si po meni isprose 
ono oproštenje, za koje ti se ja za njih molim. Ovu nadu ne ćeš mi, 
Oče, uzeti? ' 

Ova svetohraništa, br. kršćanska, u kojima je zatvoren naš 
Otkupitelj, jesu oni bedemi, koji okružuju naša mjesta i pokrajine; to 
su zapori, koji zaustavljaju rijeke kazna, koje bi inače poplavile narode 
i kraljevstva. Sv. Iv. Krisostom kaže: INemofnć se čuditi, što nebo ima 
strahopočitanje prama svijetu, u kom Bog stanuje među nama. Jer onim 
kućama Izraelaca, kojih su vrata bila poškropljena krvlju vazmenoga 
jaganjea, nije se smio približiti anđeo smrti; kako bi se potom usudili 
anđeli osvete Božje ustati proti svijetu, koji je krvlju Kristovom sav 
natopljen i kao okupan« 2 


* 
* * 


Imajmo dakle strahopočitanje prama ovim sv. stanovima Isusa 
Krista, prama kojim ima isto rasrđeno nebo toliko štovanje! Ovdje se 
barem klanjajmo Isusu, jer ovdje je on nazočan, da za naše grijehe čini 
zadovoljštinu i da odvrati od nas kaznu Božju. Dođite dakle i poklonite 
se Isusu u presv. olt. Otajstvu. Amen. 

Religija — spas domovine. 
Era Blaž Čengić, general. lektor i župnik. 


Konferenca prigodom evropskog rata 1914/18. *) 


»Et benedicentur in ipso omnes tribus 
terrae“. (Ps. 71). 


Gospodo! Dužnost mi je da vam u ovo tužno ratno vrijeme, 

prozborim par riječi u čast one slavne majke, koja je sve nas porodila 
i slatkim svojim mlijekom zadojila; u čast, rekoh, one divne odlične 
majke, koja rađa dične sokolove, hrabre junake, ženijalne državnike, 
sjajne križevnike, darovite umjetnike, neumorne radnike na prosvjetnome 
polju te razborite gospodare, to jest u čast naše mile domovine. 
Šta je domovina? Domovina je ono. sveto tlo, gdjeno prviput 
svijetlo ugledasmo, gdjeno mladenačku dobu sprovedosmo i odakle ljudi 
postadosmo. Uspomena domovine jest najslađa i najmilija. Ode li tko 
u tuđi kraj, veseo se vraća u svoj zavičaj, te prolijeva suze radosnice 
na grudima svoje majke — mile domovine. Sretan je, da može gledati 
ona polja, one gorostasne gore i brežuljke, pa drugove mladosti svoje. 
Starim Grcima i Rimljanima domovina bijaše najviši ideal, zato su rado 
za nju krv prolijevali. . 

Istina, gospodo, da mi, koji smo vjerom Kristovom i modernom 
kulturom zadojeni, drukčije mislimo, jer je raširenjem vjere i civilizacije 
procvala kosmopolitička ideja, narod se jedan drugome sve više pribli- 
žaje i proklamira se bratstvo svih ljudi i uči nas, da nije naše srce 
samo za domovinu, već za cijelo čovječanstvo. 

Pa ipak ljubav domovine jest najpreča, niti ne stoji u opreci sa 
kosmopolitičkom idejom, jer ako i zovemo sve ljude braćom, ipak 
moramo naročito ljubiti svoj zavičaj i u službu stupiti svojoj domovini. 

Svake domovine vrhovni i najprvi gospodar i usrećitelj jest Gosp. 
Bog. Bog i domovina jesu dva svijetla, koja cio svijei prosvjetljuju i u 
“ljubavi vežu. Ljubav Boga i domovine tako je usko združena, da se 
rastaviti ne može, jer kolikogod ljubimo domovinu i njoj se žrtvujemo, 
toliko više treba da ljubimo Boga i Njemu se žrtvujemo. Svakom treba 
da je na umu ona lijepa deviza: pro aris et focis, ili pro Deo et patria. 

Nažalost, mnogi imadu krive nazore, o svećenicima, te im se 
predbacuje, da su oni neprijatelji, dapače izdajice domovine. Protivnici 
svećenstva treba da znadu, da vjera uči ljubiti domovinu; pa kako hi 
onda netko mogao braniti vjeru, a mrzili domovinu. To može činiti 


*) Namjenjeno našoj hrvatskoj inteligenciji. 





Religija — spas domovine. 555 
samo epikurejac, koji kaže: ubi bene, ibi patria. Moramo znati i to, da 
ljubav domovine ne stoji u ambiciji, u političkim spletkama i rovarenju, 
u buni i anarhiji, jer ovo sve crkva usuđuje. Ljubiti trijeznim i poš- 
tenim građanskim životom. Treba nastojati i raditi za samostalnost, 
kulturu i boljak svoje domovine, za nju se boriti do poslijednje kapi krvi. 

Sveto nas pismo primjerima uči, kako treba ljubiti svoju domo- 
vinu. Eno nam Gedeona, Davida, Samsona, Makabejaca ; pa tko se ne 
sjeća junačke Judite, dobre Estere i drugih? Najkrasniji primjer 
domovinske ljubavi ostavio nam je naš Spasitelj Isus Krist, koji premda 
je sve ljude ljubio, za sve trpio i umro, ipak je osobite osjećaje imao 
prema svome narodu, što nam dokazuju Njegove suze i plač nad 
Jeruzolimom i opomena majkama, da neoplakuju Njega, nego sebe i 
svoju nesretnu djecu, te kadno na križu umirući velikodušno oprosti 
neprijateljskim zemljacima svojim : »Oče oprosti im, jer neznaju što čine«. 

Prema tome je svaki sljedbenik Kristov dužan ljubiti svoju dragu 
otadžbinu. Ljubimo, gospodo, ono sveto tlo, gdjeno prviput nogom 
stadosmo, ljubimo onu krstionicu, gdjeno se preporodismo vodom i 
Duhom Svetim, onaj sveti oltar, gdjeno prvu sv. pričest primismo, 
ljubimo križeve i grobove pradjedova naših. Ovakvu ljubav prati 
Božji blagoslov. »Et benedicentur in Ipso omnes tribus terrae«. (Ps. 71). 
— Usporedimo, gospodo, ljubav starih poganskih naroda s domovinskom 
ljubavi kršćanskih naroda, pa ćemo opaziti veliku razliku. Ni kod starih 
naroda nije manjkalo kulture, nije manjkalo filozofskih znanosti i umjet- 
nosti, osobito u govorništvu itd. Ali pod tim napredkom tekla je suza, 
pače i krv zemljaka, jer egoizam bijaše preuzeo mah, jači je ugnjetavao 
slabijeg. Pomislimo našu Europu. Tko se ne sjeća onih barbarskih ' 
naroda, što no su sve rušili i pustošili? Tko je onda sačuvao narodnu 
svijest? Kršćanska vjera. Engleska se zvaše otokom svetaca, Španjolska, 
Poljska, Ugarska oslonom, a Hrvatska predziđem kršćanstva. Pa tko je 
prodičio Italiju? Dante, Sanzio, Buonaroti, Tasso i drugi. Svi ovi bijahu 
dobri kršćan;. Moderni nadrimudraci mnogo propovijedaju o ljubavi 
.k domovini, ali je sami nemaju, jer tko nema vjere, ne može imati 
prave ljubavi i samoprijegora u korist bližnjega. Bezbožan čovjek ne 
može biti zauzetan za istinu i pravdu. Može li se reći, gospodo, da se 
materijalista i ateista iskreno bori za bratstvo, slobodu i ravnopravnost ? 
Nikako. Jer on oskvrajuje crkve, molestira stanovnike, progoni svećenike, 
ubija redovnike, tlači slabijega, prolijeva bratsku krv. Svaka država, 
koja otpadne od vjere, trpi grozne posljedice. Povijest u ruke i vidjet 
ćemo. Atena se dade na sofizam i bi pobijeđena od Aleksandra ; Carigad 
otpade od Rima i pade pod Turčina; Francuska ostavi vjeru i dade se 
na grdno zločinstvo međusobnog mrcvarenja. Lijepo reče jedan učenjak: 
»Narod ne može biti slobodan, ako nije krepostan«. Benjamin Constano 
reče: »Kad vidite, da je u narodu smalaksala vjera, onda znajte, da je 

uništena sloboda«. Ljubav domovine zahtjeva međusobni mir i sklad, 
ali ga je teško imati, jer smo previše razdijeljeni politički, ekonomski i 
vjerski. Jedina je vjera kadra složiti nas. Filozofi ne mogu, jer oni 
triumfiraju svojim idejama; političari također ne mogu, jer oni od 
«naroda traže žrtve, ali se sami ne žrtvuju. Žalostan primjer daje nam 
za to Italija. Eno vam D' Anunzio, eno Barzilai. ' 

Mi Hrvati imamo krasnu domovinu, pa kad vidim ovu divnu 
majku našu da trpi, suze mi se nagomilaju na oči, riječ mi u grlu 
zapne, srce mi zadrhće te se bolni uzdah otkine iz dubine njegove. Sve 
bih lakše podnosio, nego da se svetinje, za koje kroz stoljeća pradjedovi 
naši krv prolijevaše, gaze. Koje su to svetinje? Jesu: vjera naša, majke 
naše, sitna djeca naša, kuće i mirna obitavališta naša, Te svetinje dužan 
je svaki pravi sin domovine poštivati i braniti. Nastala su, gospodo, 
kritična vremena, kadno sinci domovine naše krvcu prolijevaju za 
uzvišenog svog vladara i domovinu. Vrijedni su to zaista potomci 

“hrvatskih junaka: Subića, Zrinjskih, Ibrišimovića, Slavna im bila us- 
*: pomena u narodu! 

Ovaj će rat proći, ali tim nismo riješeni dužnosti raditi i boriti 
se za domovinu. Kako? Našom slogom i ozbiljnim radom za opće - 
njezino dobro tako, da se ne bi na nas mogle upraviti one bolne riječi 
neumrlog pjesnika Čengić-Age: 


Oj Hrvatska zemljo lijepa, 
Što sagriješi nebu gori, 
Da te tako udes cijepa 
I jadom te vječnim mori, 


Neka bijesni more i valovlje, nek se dižu talasi do neba, istina 
će i pravo pobijediti, domovina će cvasti. Ljubimo je, gospodo, u radosti 
i žalosti, u najvećim patnjama i nevoljama. Ljubimo je našim kreposnim 
životom, uzornim vladanjem, čvrstom i nepokolebivom vjerom u Boga 
Oca i Njegova jedinorođenog Sina Isusa Krista i Duha Svetog utješitelja, 
jer vjera će spasiti domovinu našu. Deus virtutum converte nos, ostende 
faciem tuam et salvi erimus. (Ps. 79), Amen. 


——; 

(Govor prigodom ženidbe. 
T St. Butura. 


Dragi mladenci! Svetim čuvstvom, ozbiljnim korakom stupili ste 
danas u ovo sv. mjesto. U svečanome ste se ruhu uspeli pred oltar, 
otkuda Krist dijeli svaki dan milost i blagoslov. Dopratila vas ovamo 
ljubav roditelja i rođaka, okružila vas u vašoj svečanosti krasna svita 
dobrih prijatelja. Svi mi s vama danas dijelimo radost. 

Dobrom i svetom nakanom došli ste, da sklopite sveti vez že- 
nidbeni. Ženidba je stara kao i rod ljudski. Bog ju je ustanovio u raju 
zemaljskome, ondje je Bog blagoslovio prvi ženidbeni par Adama i Evu 
i kod toga dodao riječi: »Rađejte se i množite«. (I. Mojs. 1, 27. sl). 
I Krist Gospodin je odlikovao ženidbu i podignuo ju na čast sakra- 
menta N. Z., a time i ženidbenim drugovima podijelio nadnaravne milosti. 

I vašu ženidbu blagosivlje Bog, i Vama Gospodin pruža svoje 
milosti. Ženidbom stupate u najužu zajednicu. Po toj zajednici bit ćete 
kao jedno srce i jedna duša, U tom smislu veli i sv. Pismo: »Ostavit 
će muž svoga oca i svoju majku i priljubit će se ženi i bit će dvoje u 
jednom tijelu«. (I. Mojs. 2, 21.) To jedinstvo uzdržat će uzajamna ljubav 
i neprestana vjernost, to jedinstvo sačuvat će lijepi sporazum — ne ra- 
skida ga ni bol, ni nevolje ni tjeskobe — prekida ga jedino smrt. 

Ženidba je ono divno stablo, koje donosi korist cijelome ljud- 
skome društvu. Ženidba daje državi vjerne podanike, sv. Crkvi daje revne 
članove, koji u Kristovoj Crkvi slave Boga i traže sebi spas. Ženidba 
pomnožaje obitelji i daje jamstvo za opstanak naroda. — Ženidba je 
važna za ženidbene drugove, jer u tome sv. vezu jeden drugoga pomaže 
za vječno i vremenito dobro, jedan drugoga trpi i snosi, jedan drugoga 
tješi i hrabri. Na ženidbene drugove mogu se divno primjeniti riječi 
sv. Pavla, koji veli: »Nosite terete jedan drugoga i tako ćete ispuniti 
zakon Kristov«. (Gal. 6, 2.). 

Ženidba je važan sakramenat, ona je nerazrješivi vez, koji skla- 
paju srca srodna po ljubavi i vjernosti u nakani, da se uzajamno po- 
mažu. Ženidbeni stalež bira si svaki po volji. Taj sakramenat primili ste 
i vas dvoje, i vi ste sklopili sv. ženidbeni vez svojom voljom, Bog vam 
je podijelio svoj blagoslov. Uvjeren sam, da ste stupili u ženidbeni stalež 
ne radi puke ljepote, ne radi bogatstva i časti, nego držim, da vas je 
Bog pozvao u taj stalež po uzajamnom sporazumu, po iskrenoj i pravoj 
ljubavi, da slavite Boga i spasite dušu svoju. Molio sam Boga i uzdam 


se.u njegovu dobrostivost, da će vam ženidbeni žirot bili sretan iutješan: 


u sreći i nesreći. —— ' 


J 


oj sni 

No da to bude, treba da vas i nadalje veže ona ljubav, kojom 
ste se zavjerili jedan drugome. Kršćani se svi moraju ljubiti kao braća, 
to više treba da se ljube ženidbeni drugovi. Ženidba je slika združenja 
Krista sa crkvom. Krist ljubi svoju crkvu i njoj za ljubav dao je život svoj, 
jer veli sv. Pavao: »Krist je ljubio crkvu i sam sebe za nju dao«. (Ef. 5,25.) 
Crkva pako ljubi Krista i nastoji mu omiliti. Tako treba da se muž i žena 
ljube uzajamno, neka bude jedan pripravan za drugoga trpjeti. Ako koji 
pogriješi, samo će ljubavlju ispričati pogrješku, te iz ljubavi pogrješku 
i oprostiti. U svakome staležu imade križeva, a imade ih i u ženidbenom. 
No i u danima teške kušnje uzajamna ljubav otvara bogati izvor uljehe 
i jedan drugoga u ljubavi potiče na pouzdanje u Boga. Ljubav prava 


osnovana na ljubavi Božjoj uzbuđuje i drži ženidbene drugove, da budu 


uvijek jednoga srca i jedne misli. Sv. Ivan Zlat. lijepo kaže: »Sloga i 
ljubav ženidbenih drugova je bogatstvo i sreća ženidbenog staleža«. 

U sv. obredu blagoslovljeni su vam prsteni. Prsteni su okrugli, 
nerazdijeljeni, bez početka i konca. Tako i vaša vjernost sada započeta u 
ime Boga i na slavu Boga ne smije biti razdijeljena tuđom ljubavi ili 
međusobnom mržnjom — vjernost treba da bude nerazdijeljena, uvijek 
čista i do konca života nepromjenjena. Iskrena ljubav i nerazdijeljena 
vjernost je veliki nebeski dar, a »svaki dobar dar, svaki savršeni dar 
dolazi odozgora, od Oca svijetlosti«. (Jak. 1, 17.) Molite za taj dar svaki 
dan. — Ne zaboravite, da je vjera najbolji bedem kućne sreće, ne za- 
boravite, da je vjera najači stražar ženid. ljubavi i vjernosti, ne zabo- 
ravite, da je vjera najpouzdaniji vođa na putu ženidbenog života. Po- 
štujte vjeru, čuvajte vjeru i vršite vjerske dužnosti, živite kao pravi 
katolici i djeca Božje ljubavi. 

Sada, dragi moji mladenci, primite moju čestitku, koja proističe 
iz srca avečeničkoga i srca bratskoga. Izričem vam ovdje svoju čestitku 
od svih nas. Bog vam dao svaku sreću, bili dika i ponos sv. crkve i 
slika sv. obitelji Isusa Marije i Josipa; dobri Isus neka vas obdari 
svakom milosti po zagovoru Marije i Josipa. Amen. 


——— 5 ———— 


Propovijed na zahvalnu nedelju, 


O. Kapistran Geci. 


»Jedu siromasi i budu sili, i hvale 
Gospodina“. (Ps. 21, 27). 


U znoju lica. i zamjernom marljivosti poorali i zasijali ste vi 
prošle jeseni i ovog proljeća svoje njive i uredili svoje vinograde. Sa 
strahom i brigama za zla vremena, išli ste vi u susret žetvi, očekivali 

“berbu ; znali ste za skupoću živeža i bojali se, da bi moglo biti i glada, 


ako pomanjkaju usjevi. — Napokon bude žito zrelo, pokošeno, ovršeno 
i u žitnice spremljeno, a vaša zahvalna srca tiskala su vam na. usta 
radostan uzdah : hvala dragom Bogu, pokraj tolike suše, biti će kruha, 
žito je lijepo ponijelo, a i kukuruz se pokazuje, dao Bog, da još vino- 
gradi dobro ponesu, pa neće biti loše. Hvala Bogu, i vinogradi su obrani, 
a i kukuruz je već dobrim dijelora obran,. pa možemo kazati, da ova 
godina, akoprem smo se bojali, nije bila loša, ne možemo dapače reći 
ni da je bila srednja, već moramo priznati da je bila tako dobra, da 
ćemo se je dugo i dugo sjećati i pri 
je dr. Bog u ovoj godini obdario u žitu, kukuruzu, a naročito u vinu. 
Preostaje nam sada samo jedno; kad nas je najviše dr. Bog ove: godine 
tolikim blagoslovom obasuo, u redu je, da se mi za taj njegov blagoslov 
iz dubine srca zahvalimo. U drugim krajevima, gdje prebivaju ratari, 
vlada lijep, kršćanski običaj, da se u mjesecu listopadu ili studenom 
odabere jedna nedelja za zahvalu sretne žetve i berbe. Dapače i više, 


imade mjesta, gdje se u rano proljeće čini zavjetna procesija, u kojoj. 
se moli za sretnu i plodnu godinu, dočim u jesen opet ide zahvalna: 


zavjetna procesija, u kojoj ratari zahvaljuju dragom Bogu na blagoslovu 
u plodinama. Paimibr. m, da barem donekle zahvalimo dr. Bogu 
za toli obilnu žetvu i berbu, naumio sam današnji svoj govor posvetiti 
toj zahvali, pa tim govorom pozvati vas, da se kod današnje sv. mise 
zahvalite za te obilne darove. Da to postignem, razdijeliti ću sadržaj 
svog razmatranja na dva dijela i odgovoriti na ova dva pitanja : 

1. Kako treba da se zahvalimo dr. Bogu za sretnu žetvu i berbu 
.danas u crkvi? 

II. Kako treba da Mu se zato zahvaljujemo diljem Cijele godine 
svojim životom ? 

Dr. Bog je dao, da je sjeme, šlo ste ga vi bacili u svoje njive, 
donijelo lijep plod, dao On, da sjeme moje riječi padne na plodno tlo 
srca vašega, i donese lijepi plod, zahvalnost spram Gospodina Boga. 


L 


Crkva ostaje cijele godine ista, al' osjećaji s kojima dolazimo. i 
boravimo u crkvi, kao što i pobožnost i držanje prama Bogu razni su 
prama različitim svetkovinama. Na Dušni dan, kroz veliki tjedan žalos- 
tnom dušom boravimo u crkvi. Nedelje i blagdani Gospodnji prigoda 
su, da budemo radostni radi spasenja i posljedica istog spasenja. Danas; 
kad smo se ovdje sakupili, da bacimo pogled na dobročinstva, što smo 
ih diljem ove godine primili u usjevima, sjegurno mora da je naše srce 
puno zahvale nad tim dobročinstvima. Istina, duša je više već tijelo, to 
su ipak tjelesa vrlo skupocjen dar Božji, vrijedan naše zahvalnosti. Bez 


ue — m th 


povijedati o blagoslovu, kojim nas 

kruha.ne može se živjeti. Žalostne su 'one godine, u kojima nas osim: 
drugih bijeda i nevolja još i glad bije. Takove godine bogate su na 
brigama, suzama, bolestima, krađama, zločinima a i smrt imade u 
takovim godinama bogati plijen. Neka nas očinska ljubav dr. Boga 
oslobodi od takovih zala. Al držite li dr. moji sl, da je tako bogat prirod: 
kruha i vina od samog sebe došao? Mislite li, da ga jedino radu ruku. 
svojih imadete zahvaliti? O, ne! Što kaže sv. pismo, to morate.i vi 
vjerovati. A sv. pismo veli: »Bog daje svoj blagoslov, a zemlja daje svoj 
plod« (Ps. 84). »Ti Gospodine natapaš brijegove odozgora, od ploda tvojih 
ruku biva prepuna zemlja. Ti puštaš rasti travu za marvu i bilje za 
ljude i izvodiš kruh iz zemlje«. (Ps. 103, 13). Niti tko sadi, niti tko zali- 
jeva jest što, već Bog, koj daje blagoslov. (I. Kor. 3, 7). »Jedu siromasi 
i budu siti, i oni će hvaliti Gospodina«. (Ps..21, 27). Gospodin Bog je 
dakle onaj, koj hrani siromahe. Tako evo govori sv. pismo, pak doista 
i jest tako. Bog je blagoslovio zemlju, Bog je zapriječio vjetrove, oblake 
i oluje, da nijesu naškodile drveću, niti usjevima ; Bog je dao rose nebeske, 
dao toplinu blagog sunašca, da su usjevi na vrijeme dozreli. Jest, od: 
dobrote Božje živjeti će ove godine siromasi i biti će siti, a tim siroma- 
sima pripadamo mi svi; jer sa svim našim poljodjelskim znanjem, uza 
svu našu marljivost, uz najbolje obrađivanje, ne možemo. si mi sami 
stvoriti kruh, kako to mnoge godine dokazuju, u kojima:.su ljudi istina 
zasijali, a nijesu imali mnogo ili gotovo ništa za žeti. ' 

Ako dakle mi priznamo, a spoznati moramo, da mi-naš a šdanii 
kruh i ostalu hranu imademo zahvaliti providnosti Božjoj, što je narav- 
nije, već da mu zato budemo zahvalni? Spomenuo sam vam danas već 
nekoliko puta rieči Davidove u 21. psalmu: »Jedu siromasi i budu siti, 
ioni hvale Gospodina«! Hvale, zahvaljuju Gospodinu. Zahvalnost je 
dužnost. Nezahvalnost je žalostna pojava među ljudima, a na žalost - 
vrlo ju često nalazimo. Deset gubavaca očistilo se milosrđem Isusovim 
od gube. Koliko dobročinstvo, vrijedno najveće zahvalnosti! A tko bi: 
mogao vjerovati da će se među tom desetoricom naći njih 9 .nezahvalk: 
nika? A ipak je bilo tako. Jedan jedincati vratio se i zahvalio Spasitelju. 
Zahvalnost ovog jedincatog dopala se dragom Spasitelju, dočim ga je. 
nezahvalnost ostalih raztužila tako, te je bolan uzdahnuo: »Zar ih se 
nije deset očistilo, gdje su ostala devetorica« ? (Luk. 14 Šk Ne budimo 
slični toj devetorici! 

Dragi Bog ne traži od nas kao zahvalu naravni kog dot već 
naša srca trebaju biti dar zahvale dr. Bogu. Klečeć doprinesite danas 
. svoja srca u zahvalu dr. Bogu, to će biti dar dostojan Boga. Kad je 
stari Tobija sa svojom ženom, svojim sinom i njegovom ženom tri:sata 
ničice ležao, da Boga hvali i slavi za njegova dobročinsiva, tako imademo 
povoca i mi, da mu zahvalimo, Kao što se diže dim tamjana u visinu, 

tako treba da se dižu i naše molitve! Svečane pjesme Zahvalnice: imale: 

bi se danas sa našim zahvalnim molitvama ispremješati i tim dati javno: 
u crkvi hvala i slava Bogu na ovogodišnjoj žetvi i berbi. — Al dr. sl. 
i naš život mora biti proslava i hvala Gospodina Boga. Zato ću sada 
odgovoriti na drugo pitanje: Kako. moramo zahvaliti dr. Bogu za vre< 
meniti blagoslov svojim životom. O tom u drugom dijelu. mi 


I. 


»Hvalit ću Gospodina u svako vrijeme; uvijek neka bude hvala: 


njegova u mojim ustima«. Tako pjeva kralj David u svom 33. psalmu. 
Zar nebi bilo dobro, da ovo osvjedočenje kralja Davida bude i naše ? 
Ne samo danas, ne samo jedanput u godini moramo dr. Bogu da 
zabvalimo za primljena dobročinstva, već čitav naš život treba da bude 


proslava i zahvalnost Gospodinu Bogu. Kao što se na našim oltarima. 


svaki dan doprinosi žrtva, služi sv. misa, tako treba da bude naše srce 


oltar, na kom će se svaki dan doprinositi žrtva zahvalnosti Bogu. Kako. 


će se to zbiti? .. #, ' KN 
1. Svagdanjom zahvalom molitvom. Svaki dan se ispunjuju 
riječi kralja Davida: »Jedu siromasi i budu siti«. Oni jedu, ier im Bog 


pokriva stol ; oni budu siti, jer im Bog blagosiva jelo. Al zato neka se: 


ispuni i ono, što kralj David nastavlja: »i oni slave Gospodina«. Tu 
žrtvu hvale i slave doprinosimo svaki dan molitvom prije i poslije jela, 


Kolikogod puta pružimo siromaku milostinju, toliko puta očekujemo od| 
njega zahvalu. Zar dr. Bog nema isto pravo tražiti od nas, koji smo 


njegovi siromasi. Već su životinje zahvalne onima, koji ih hrane. Prvi 
kršćani nijesu nikada ustali od stola, bez da su se zahvalili Bogu. Oci 
i majke obitelji nedajte, da taj običaj propsdne. »lli jeli, ili pili«, govori 
. apostol naroda, »činite to na slavu Gospodina«! Stolnom molitvom dajte 
Bogu slavu. 

+2. Dobrom uporabom vremenitog blagoslova. Ako roditelji stiču 


i:štede, da ostave “djeci baštinu, što hoće da tim postignu? Oni hoće da im 


lime pribave život bezbrižan te da ih opskrbe za crne dane. A] oni hoće 
ito, da djeca tu baštinu i ostavštinu, što će im pripasti, upotrijebe na 
svoju korist, da je pametno upotrijebe, uredno žive i svoje roditelje 
ljube. Ne će pako roditelji, da djeca rasiplju baštinu, na grijeh upotreh- 


ljavaju i tim sebe unesrećuju. Da je onaj evanđeoski otac predvidio, da 


će njegov mlađi sin bogatu svoju baštinu nevaljanim životom .rastepsti, 

ne bi mu te baštine dao. Ta rasipnost sinovljeva nije bila samo nesreća 
po sina, već i grijeh proti dobroti njegovog oca. : 

Dragi Bog dijeli nam vremenita dobra a snjima i blagoslov, da 

se možemo radovati u svome životu, ter ih dobro i razborito upotrijebiti 


Bogu na čast i slavu a sebi na spas. — Nu koliki obraćaju blagoslov 
Božji u prokletstvo! Sami sebe čine nesretrima vrijeđaju još Boga, 
»Dušobrižnik“, ' ' .. 85 

svoga dobročinitelja. Svi oni, koji Božje darove upotrijebljavaju na raskoš 
u odijevanju, na neumjerenost u jelu i Pilu, na griješan život, kvare 
očinski blagoslov Božji i zlorabe ga na štetu svoje duše. Tom zlopo- 
rabom navlače tešku odgovornost. Čuvajte se zloporabe darova Božjih! 
To je najveća nezahvalnost spram Boga. ' 

3. Djelima ljubavi. Bog nas blagosiva 1 daje nam vremenita dobra, 
da mi taj blagoslov rasprostranjujemo. Bog je darežljiv spram nas, da 
i mi budemo spram drugih. Bog puni oblake vodom, da se radvuku 
«nad zemljom i izliju blagu kišu. Bog puni izvore vodom, da se žedni 
napoje. Bog nam obilno daje zemaljskih dobara, da bijednima i potreb- 
nima pomognemo, da ih podupiremo. To već traži i sv. evanđelje. Već 
oje sv. Ivan Krstitelj propovijedao: »Tko imade dvije odjeće, neka da 
onomu jednu, koji nema nikakove. Tko. ima jela, neka čini to isto«. 
(Luk. 3, 11). Davanje milostinje i djela milosrđa također su služba Božja. 
»U čistoj i neokaljanoj službi Božjoj pred Bogom i Gcem«, piše apostol 
Jakov, »jest ovo: sirotei udove u bijedi posjećivati«. (Jak. 1, 27). što se 
može primjeniti na sva djela ljubavi bližnjega. Ne pitajte dakle vi, koje 
je dr. Bog u ovoj godini toli obilnom žetvom ili berbom blagoslovio, 
kao što je onaj bogat čovjek u evanđelju učinio, čija je njiva prebogate 
* plodove donijela: »Sto da počnem? Kako da sve to potrošim? Ne 
govorite s tim čovjekom: Ja ću porušiti svoje žitnice i sagraditi veće, 
pa u nje sve spremiti, što mi je urodilo. I tada ću reći svojoj duši: 
Dušo moja, ti imadeš veliko obilje dobara za mnoge godine, otpočivaj, 
jedi, pij, i neka ti bude dobro«! (Luk. 12). Ne brinite se samo zato, da 
svu zalihu potrošite, ne brinite se samo zato, što ćete si u u ovoj go- 
dini nabaviti, koliko ćele moći uložiti, “eć nezaboravite siromaha, koji 
niti su što sijali, niti želi, već su upućeni na vašu darežljivu . desnicu. 
Stičite si blago za vječnost! To blago je milostinja. U dan plačni donijeti 
će vam to blago, ta glavnica strostruke kamate, jer će vam tada Gospodin 
reći: »Bio sam gladan, vi ste me nahranili, bio sam gol, vi ste me 
odjenuli«. (Mat. 25, 35). Siromasi nam ne manjkaju. Već je Krist rekao : 
»Siromaka imate uvijek uza se«. (Mat. 26, 11). A i inače pruža nam se 
dosta zgode, da možemo vršiti bogougodna djela ljubavi. Evo vam 
crkve, koju možete uvijek ljepšom činiti, a vazda imade štogod potrebna. 
Sa vašim vremenitim dobrima skupljajte si blago za vječnost, kojeg po 
riječima Božanskog Spasitelja, ne može tat ukrasti, nit moljac izjesti: 
(Mat. 6, 20). 

4. Zadovoljstvom sa darovima Božjim. Zahvalnost spram dr: 
Boga sastoji se također u zadovoljstvu s onim, što nam njegova dobrota 
daje. Na žalost skoro cijeli svijet je nezadovoljan. Svake godine ima 
tužaljka. Sam dragi Bog ne može čovjeku uvijek ugoditi. Ako nije žetva 
bogata, tad se tuži velik dio,ljudi. Nu ako je plodna ne izostaju tužaljke. 
Ljudsko srce nikad nije zadovoljno. Takovi ljudi su slični djeci, kojima 
nikad ne mogu roditelji, da dosta ostave. ' 

Dr. sl. nezaboravite, da nam je suđeno, da se moramo na tom 
svijetu truditi i mučiti, da svaki dan, kako veli Božanski Spasitelj, imade 
svoje patnje, da će samo dobri dani i obilje zemaljskih dobara škoditi 
nam na duši i tijelu, a u danima bijede i nužde, da ćemo ostati ponizni, 
dočim ćemo u danima obilja lahko na Boga zaboraviti i uzoholiti se, 
kao što se i rijeke, kad obiluju vodom lahko razlijevaju. Pomislite dalje, 
da Bog siromahe naziva blaženima, te da je nakon smrti anđeo siromaha 
Lazara odnio u krilo Abrahamovo, dočim bi bogataš na dnu pakla 
zakopan (Luk. 16.) i budite zadovoljni s onim, što vam je Bog dao, 
tješeći se, da će s one strane biti sve izravnano. 

Ne tužite se i ne mrmljajte proti Božjim odlukama, nezavidite 
jedan drugomu, već u nesreći i u težkim danima govorite sa Jobom: 
»Bilo ime Gospodnje blagoslovljeno« ! — Slijedite riječi sv. Jakoba, koji 
piše: »Braćo, budite ustrpljivi do dolaska Gospodinova! Gledajte, ratar 
čeka na skupocijeni plod zemlje; on će ustrpljivo ustrajati dok usjevi 
ne dospiju. Tako buditi i vi ustrpljivi i jačajte srca vaša ; jer se dolazak 
Gospodnji približaje« ! (Jak. 5, 7). 

Ako dakle vi, dr. sl, kod svakog užitka darova Božjih zahvalnom 
molitvom Bogu čast dajete, ako blagoslov Božji na njegovu čast upo- 
trebljavate ; ako blagoslov njegov među svojim bližnjima rasprostranite; 
ako ste vazda zadovoljni s odlukama Božjima u dobrim i zlim danima; 
ako Boga slavite ili vam on utjehu šalje ili oduzimlje, zar nije onda vaš 


život vazda proslava gospodina Boga? O kako je lijepi sretan takav 


život! Kako dopadan Bogu i nebu, a ujedno dostojan, da bude jednoč 
nagrađen vječnim dobrima u nebesima, gdje će se vječna proslava 
slaviti u neopisivom veselju i blaženstvu. Dao dr. Bog, da budemo toj 
proslavi svi jednoč pripušteni. Amen. 


 ———es+e—sa=a=—————— 


Prigodno slovo kod blagoslova nove škole. 
Po Dr. Stichu — Sankov Zalodražan. 


Ne gradi li kuću Gospod, uzalud je grade graditelji; ako nad 
gradom ne bdije Bog, uzaludno bdiju čuvari. Vjera u te riječi Gospodnje 
skupila evo i nas dediu e da izmolimo odozgora blagoslov Božji n&d 
kuću, koju iza mnogih briga i žrtava, borbe i opreka vidimo pred sobom 
dograđenu. Ili želi tko od nas kuću, koje je svrha, te se pod njenim 
krovom pomladak naš, krv naša, uzdanica naša, podučava i uzgaja, da 
se prije blagoslova Božjega predade javnoj svojoj zadaći? »Počimaj sve 


+ 

u. Gospodu. Tko njega odabire za svog vođu, nikad ne će zalutat!« — 
ovako pjesma .naša. I prama toj pjesmi bili smo ponajprije u kući Božjoj, 
te smo za sv. žrtve prosili za darove Duha sv. nad sve one, koji će u 
ovoj zgradi naučavati i učiti se. : a 

Jer svako znanje. potiče od Boga; sve svjetovno znanje jest neki 
ueznatni odsjev vječnog bož. znanja. Zato neka blagoslov Božji, za koji 
ovaj tren prosimo, prebiva nad kućom ovom tako, da nikad nijedan 
učitelj ne prekorači praga njena, koji je nevjeran Bogu svome. Jer takav 
ne će nad mališima našim širiti svijetlo, već tamu, naučavati ne mudrost, 
već ludost... : a 

Djeca, koja će učionu ovu polaziti, valja te jednom dođu u neba. 
Nu vođom djeteta do nebesa može samo onaj učitelj da bude, koji i 
sam onamo teži. Zato neka uz obilje Božjeg bisgoslova odgaja 
učitelj u kući ovoj, u kojoj prebiva vjera i ljubav spram onog božan. 
Učitelja, koji je za ljubav djece i sam djetetom postao. Bl»goslov Božji 
prebivao nad svakim učiteljem, koji će u kući ovoj pooučavati i koji 
će svoje ruke na molitvu prije sklapati, nego li će djecu našu naučavati. 
Ali neka ognjenim mačem odvraća anđeo Božji sa praga ovoga svakoga, 
koji bi htio bilo sborom bilo primjerom u kući ovoj djecu što ina na- 
učavati, nego što je naučavao Sin Božji, Isus Krist, Spas naš. 


Djeca, koja će ovu učionu polaziti, neka uče u njoj sve, što je 


nužno, te buda danas — sutra valjani muževi, valja te se nauče: ljubiti 
kralja i domovinu; ali ponajglavnija svrha kuće ove treba da bude. da 
se mališi nauče ljubiti Boga nada sve. Kuća je ta sazdana kao kršć. 
škola, kao kat, učiona danas se predaje javnosti i poduci. Zato i resi 
svaku školsku sobu slika Propetoga, najodličniji znak kršć. kat. vjere. 
Pod križem eno stola, oko križa lijevo i desno nižu se slike i mape i 
ostali za obuku nužni predmeti, jasna opomena za učitelja i učenike, 
na što imade te smjera sva pouka. Treba te budu svi, koji će ovu školu 
polaziti razboriti ljudi, valjani građani, iskreni rodoljubi; nu vječna bi 
šteta bila za svaki kamen, koji smo u tu kuću uzidali, ako ne bude 
kuća ta klijalištem prave pobožnosti i straha Božjega; vječna šteta za 
svaki filir, koji smo za nju žrtvovali, ako ne bude klijalištem kršćansko 
kat. vjere. j 

Nadalje škola trebii te bude kuća, koju javnosti predajemo, kuća 
naobrazbe. Nu samo znanje jošte nije naobrazba. Dapače umnažanje 
tog znanja štetno će djelovati na čovjeka, ako ne će zajedno opleme- 
njivati srce te učvršćivati volju njegovu. Oj koliko imade naobraženih 
luđaka, koji se u svom ludom i taštom zanosu nadmeću nad sve za- 
kone zato, što si umišljaju, da više od drugih znadu ; kolika su djeca 
bezobzirna spram svojih otaca i matera lih zato, što su od njih mnogo 


više knjiga pročitali, a ipak njima imadu te zahvale svoj život, dosljedno 
i sve svoje znanje. — Ne čini čovjeka, br., znanje izobraženim, već da: 

svojim znanjem umije koristiti svome bližnjemu, svojoj obitelji, svojoj 

općini, domovini, umije služiti Bogu, što je jedino prava izobrazba. ' 
Bude li se klica takove naobrazbe usadila u grudi svih učenika, 

koji će ovu školu posjećivati, bude li se klica takove naobrazbe kašnje 


u životu kod djece vaše razvila spram svih ljudski, građanskih, ćudo- | 


rednih, vjerskih i bogoštovnih kreposti, tada će biti ta škola, što biti 
mora, pravi naobrazbeni zavod za vrijeme i za vječnost, A tada će ne- 
dvojbeno blagoslov Božji pratiti i sve one, koji u toj školi naučavajuji 
uče, tada će ova obukovna soba jednom postati i za učitelje i učenike 
onom rajskom dvoranom, gdje se više ne uči ni ne naučava iz knjiga i 
slika, već gdje će duša svu mudrost i naobrazbu,.za kojom: teži, u jednoj 
pravoj vječnoj slici Božjoj zreti. 

U tom ćemo smislu sjediniti molitve naše sa molitvom svećenika, 
koji kuću ovu u tu svrhu blagoslivlje. Neka anđeli Božji, kao i anđeli 
čuvari djece, koja će u kući ovoj boraviti, opkruže sada a i buduće 
vazda zgradu ovu; neka Marija, Majka Božja i naša, bdije nad kućom 
i svima, koji će u nju ulaziti i izlaziti; neka blagoslovi trojedini Bog: 
Otac, Sin i Duh sv. našu školu u počast Svoju, a na uhar naših 
obitelji. Amen. 


Nadgrobni govor preminulom svećeniku. 
O. Vilko Šalić, vjeroučitelj. 


»Ima li čovjeka, koji će živjeti, a da 
ne će vidjeli smrti“ 2 (Ps 88, 49). 


Tako pita okrunjeni prorok, a odgovorit može mu svaki od nas 
t. j. da takova čovjeka nema ; jer smrt hara počevši od Adama, pa sve 
do ovdje žrtvom smrti palog svećenika (župnika, kapelana itd.) Kako 
čovjek bez svoje vlastite volje dolazi na ovaj tužni svijet, tako i opet 
odilazi, jer je Bog jedini gospodar života i smrti naše (Sap. 16, 13). 
Narođenjem čovjeku sviće zora života, nastavlja dan u borbama, a kad 
se priklone tamne sjene i sunce zađe za bregove, nastupi noć za ovaj 
svijet — luč mu je naime očinja utrnula. ' 

Dok smo na svijetu, putnici smo, kojim se radosti i užici samo 
smiješe no varaju nas, jer uzalud tražimo poljane izgubljena raja, a gdje 
su izvori, koji bi nam produljili tok života po našoj volji? Smrt prosi- 
ječe nit našega žića jednim mahom i više nas nema. Zato i prispodablja 
Job čovjeka sijenu pokošenu od oštre kovi, ili pako cvijetu od neoprezne 
noge pogaženu. . : 


S 

Okovani smo ovdje raznim nagonima, borbama, patnjama, 
stradanjem dok posli naši nijesu često u savezu sa zvanjem našim. U 
hitnji za dobrima ovoga svijeta česlo gubimo ono, što nam je nužno, 
dok smrt napokon ne učini svemu kraj. Za mnoge je ona doista bolja, 
nego gorak i čemeran ovaj život (Eccl. 30, 17). 

Već je apostol uzdisao za onim, koji bi ga oslobodio od tijela 
smrtnoga, od zakona umiranja i duševne smrti, a to je grijeh. Zato je 
tako tužio, jer je udes Bogom određen stigao ljude, da se muče i napokon 
u mukama izgube život; jedan ovako, drugi onako, brže ili polaganije, 
ovaj ranije onaj kasnije, kako je volja suca, koji drži u ruci zakone 
života i smrti. 

Kako je sveti pjesnik napisao: »Podigoh oči svoje na gore (ne- 
beske), od kuda će mi pomoć doći« (Ps. 120, 1.), tako bi se mi morali 
svakim danom sjećali svoje slabosti, a očekivati pomoć samo sa visine. 
Čovjek je doista slabi stvor, polag Izaije sličan loncu, koji se lako 
razbija. Naši mili i dragi jučer su s nama uživali radosti života — danas 
već leže u smrtnom pepelu i mi velimo nema ih, oni su umrli. Ma tko 
bio jak poput Samsona, a dugo živio ko Matuzalem, ipak. će jednom 
obnemoći, oslabiti, spješati, dok ga smrt strjelovito ne pograbi poput 
brzokrila kobca. Zato je sv. pismo o svakom starom i slavnom ocu 
konac životopisa završilo: »I on je umro«. »Mortuus este. 

Braćo moja! To razmatranje o smrti ovoga > života daje mi 
povod napomenuti vam, da ima još jedna smrt. Apostol Ivan piše: 
»Tko pobijedi, ne će bit ozlijeđen od druge smrti«. (Apoc. 2, 11). Druga 
smrt je vječna osuda, koja čeka svakoga, tkogod u teškim grijesima 
stupi pred vječnoga suca. Od te smrti oslobodit će se svaki, koji posluša 
Pavla apostola: »Neka ne vlada grijeh u vašem smrtnom tijelu! i taj 
njegov nalog na sebi ispuni živeći u kršćanskoj nedužnosti ili pako 
pokori. Ako život Kristov bude ostvaren na tijelu našem, tad će smrtno 
tijelo obući na sebe halju neumrlosti. ' 

Tu blaženu neumrlost, (mislim) obukao je na se naš dragi 

svećenik (župnik, kapelan, itd.), kojemu držim nadgrobno slovo. ' Bijaše 
taj sluga Božji blage ćudi (ili pako oštre, ali zato ipak) pristupačan 
svome stadu. Imao je ne samo prilike, nego i dobru volju mnogo dobra 
svojem narodu učiniti u pastvi, školi, župnom uredu. ' 
' Prerana smrt trgnula ga iz broja živućih i odvela u carstvo 
mrtvih. Njegov gubitak oplakuju sv. mati crkva, hrvatska domovina, 
roditelji, braća, mile seje, mnogi rođaci, znanci i prijatelji. Plaču za njim 
dragi mu župljani i školska dječica, kojoj je lomio kroz toliko godina 
krušac života, hraneći razum njihov kršćanskim istinama a duše pre- 
svetim Tijelom Kristovim. 

Nakon umorna i puna bure života legao je i on na počinak i 
pridružio se onima onkraj groba. Prikazane su jur božanske žrtve za 

ispokoj duše njegove i nadamo se, da je po Božjem milosrđu breme 


teško s njega odloženo, da se nalazi u društvu neumrlih, kamo doći i 


mi gojimo nadu. 
' Mili pokojniče N.! Laka ti bila ova sveta zemljica. Mi pako 
ostajući na zemlji i opraštajući se od tvoga groba velimo ti: Mirno 
snivaj. Pokoj vječni daruj ti Gospode, i svjetlost vječna neka ti svijetli. 
Amen. ' 


>O. ZEm— 


VProslov naučnicima. 


(pr. Jankov Zalodražan). 
O srčanosti. 
(Nacrt.) 


Uvod: Mladić se uspinje na visoku glavicu. Što oćuti? Odakle 
mu ona neprestana: »samo naprijed«, »samo više« 2 Hoće te pokaže 
svoju srčanost. [ vi mislite sve dalje, ali se mnogo puta ne snađete, zalutate. 

1. Odakle to? 

2 Kako si možete pomoći 2 

Izvod: Uvid u duševni život mladića: radost, što se oslobodio 
škole — školska torbica, školska knjiga, poredak i nasilje u školi. A 
sada slobodan! Duševna probuđenost — i ijelesna snaga, ali ih ne može 
rabiti. Pitati savjeta ? Ta nije više u školi. — Pak i koga? Zar svećenika ? 
Oh onaj strah pred njim još iz škole. — Odakle taj? Mnogima je 
neugodna već sama njegova osobna pojava kao vječno strašilo: pazi, 
uči ; a k tomu spomen iz škol. života: ukori, kazne, šibe, zatvori — Il 
možda roditelje, ili koje starije ljude? Prirodni taj nagon često mladići 
ne razume, ne dokućuju i zato se gdjekada spotaknu o kakovoj surovoj 
vanjštini. Ovo ćute mladići sami i zato se često ne usude pitati, jer već 
unaprijed (očekuju) nazrijevaju obični nepovoljni odgovor. Ćute i to, da 
su jošte nesjegurni, nestalni; nu mladenačka ih snaga ipak goni naprijed, 
hoće te pokažu svoju srčanost, ali prečesto zalutaju na putokrižju. Što 
je srčanost? (Negativno). Možda otpust iz škole radi pušenja, noćnog 
klatarenja, krčmarenja — ili još i čega gorega? Ne! To je nakaza 
srčanosti. — Ili je srčan mladić sa perjanicom na šeširu? — Nipošto. 
Ili mladić, koji bez nužde izvađa vratolomije, srta i počinja pogubne 
pokuse (sport)? To je ludost, drskost, a ne srčanost. 

Srčanost je to, kada tko preuzima na se nešto težka, što je 
možda skopčano i s pogibelji, kada to traži zvanična dužnost ili mu 

koji razboriti razlog. N, Pr. Latour (Glasnik Srca Isusova 1911.), pjesma 
o valjanom čovjeku, Abraham napušta svoju domaju, put mladog Tobije, 
Makabejci. itd. 

' To je dakle prava srčanost. Ali nam je biti jošte srčanijim. 
Gdje, u čemu? 1.) spram nas samih: odstraniti iz pameti nerazložni strah 
.i zazir pred svećenikom ; srčan biti kod ispovijedi; srčan u borbi protiv 
naviklih pogrješaka | mladenačkih zlatnih ali zračnih zamišljenih kula. 
2.) sprani drugih: spram lažnih Prijatelja, zlih knjiga, novina, razgovora, 
sijela. 3.) u vršenju zvaničnih dužnosti, poteškoća, koje se mogu pojavit. 

Konac. Srčanost je dakle za mladenačko srce plemeniti dar Božji ; 
samo što se vrlo lahko izgubi, izopači, zaluta. Nu tada više nije srčanost. 
Samo prava srčanost dovodi do pobjede. 

Zato: sve srčanije. Amen. 

Primismo sa zahvalnošću: 


Katehetičke propovijedi o sv. pričesti. Napisao Ferdo Gerstner, 
vjeroučitelj u Zemunu. 

Te su propovijedi preštampane iz »Glasnika biskupija Bosanske i 
Srijemske«, a svrha im je, da priprosti puk, koji teško shvaća apstraktne 
stvari, kratkim, jasnim induktivnim putem dovedu do spoznanja naj- 
važnijih stvari kod sv. pričesti, a po tome sklonuti ih na što šešće i 
vrednije primanje Tijela Gospodnjeg. — Naručuje se kod pisca VIČ. g. 
Gerstnera uz cijenu od 30 filira, — Preporučamo. 


P. n. g. suradnicima i pretplatnicima. 


Na domaku je i drugi decenij otkada »Dušobrižnik« izlazi, pa je 
red, da štovane svoje prijatelje zamolimo, neka pretplatu na »Dušobrižnik« 
obnove. Mi smo i ove godine nastojali, koliko su nam sile dopuštale, da 
ga što više dignemo. Koliko smo uspjeli, o tome neka sude naši pretplatnici. 

Bilo je prigovora, jednome se ne sviđa ovo, drugi bi želio ono, 
itd. Mi smo nastojali, da opravdanim prigovorima udovoljimo, ali još se 
nije rodio, tko bi svakome udovoljio. Znademo, da nema ništa savršena 
pod nebom, pa se nadamo, da će i gg. pretplatnici znati uvažiti poteškoće, 
s kojima se ima naš list u ovim teškim, ratnim vremenima boriti. 
Naše štovane suradnike, kojih imade lijepi broj, molimo, da 
obrađuju što više dobra, savremena temata, prilagođena potrebama i 
shvaćanju našeg naroda, Cim budu bolje i savršenije propovijedi, koje 
nam se šalju, tim će biti ljepši i bolji i sam list. — Uredništvo ujedno 
moli, da bi se auktor potpjsao na svakoj propovijedi, te da navede djelo, 
po kojem se ravnao, ako je radio po drugim auktorima. — Isto tako 
molimo, da se u rukopisima upotrebljava Broz-Boranićev pravopis. 

z Da pako »Dušobrižnik« uzmogne što bolje prosperirati, molimo 
naše vrijedne preiplatnike, da i nadalje ostanu listu vjerni prijatelji, a 
obraćamo se osobito na naše stare dužnike, od kojih mnogi već par 
godina nijesu pretplatu podmirili, da izvole zaostalu pretplatu što prije 
poslati. — Svi znadete, da su troškovi oko lista jako veliki, a pogotovo 
danas, kad je papir, slog i tisak tako poskupio. — Imade i takovih 
dužnika, koji nam znadu povratiti tekar 10. ili 11. broj s naslovom 
»retour« ili »ne prima«, a da su si mirne duše pridržali sve ostale brojeve. 
Tako se često događa, da ne dobijemo niti pretplate, niti svih brojeva natrag. 

Mi ćemo ovih dana svim dužnicima razaslati opomenu, pa ih 

molimo, da nam pošalju svotu, što nam je za list duguju. 


» 


Ako se dogodilo, da koji od g. pretplatnika nije primio koji broj 
ili se inače kakva pomutnja dogodila, neka nas izvoli ispričati, pošto nam 
je otišao višegodišnji ekspeditor Fr. Fidel u vojništvo, a lahko se zametnuo 
broj i gdjegod na pošti, osobito danas, kada je tako ogroman poštovni 
promet, ? 
Uredništvo. 


Dopisnica uredništva. — Več. O. P. Martinac. — Vaših smo 20 
Kr. primili, što ste ih izvolio poslati kao dar »Dušobrižniku«. — Od srca 
Vam zahvaljujemo na dobroti, što nas tako lijepo pomažete ne samo 
suradnjom, već i novčanim žrtvama. — K, Suhodolski. — Prema Tvojoj 
želji doći će propovijed o »klečanju«. — U ovaj broj nije bilo moguće. 
Ustrpi se. Na godinu sjegurno. 


POZIV NA PRETPLATU 


»Prijatelj Malenih“ za godinu 1916. 


Otvaramo pretplatu na opće obljubljeni Euh. listić «Prijatelj 
Malenih« za novu godinu 1916. Da se na listić može pretplatiti i najsi- 
romašnije dijete, svaka će pretplata stojati za cijelu godinu 1916. od 
siječnja do prosinca samih 50 filira. Ali treba da nam Velecij. dušobrižnici, 
vjeroučitelji, učitelji, učiteljice i svi ljubitelji dječice nađu što veći broj 
pretplatnika i sakupe. odmah odnosne pretplate, te nam ih dostave u 
Zadar već u prosincu, javljajući nam broj istisaka, što žele. Treba da na“: 
već u prosincu dostave pretplate i jave koliko žele islisaka, jer u ovin: 
iznimnim vremenima moramo odmah naručiti papir za cijelu godinu i 
unaprijed poslati novac tvornici papira. Na jednu adresu ne šaljemo 
manje od 10 istisaka (iznimno 5). 

U stalnoj nadi, da će nas svi prijatelji dječice, dušobrižnici, 
vjeroučitelji, učitelji i učiteljice sokoliti na daljni rad za dobrobit uzdanice 
naše, naše mile hrvatske učeće mladeži obojega spola, svojim živim zani- 
manjem okolo širenja našeg mladog čeda »Prijatelja malenih«, koji jur 
čita više tisuća dječice, već sada želimo svima čestite nastajuće Božićne 
blagdane i sretan svršetak stare godine. Božanski djetić Isus neka izlije 
vrhu svih, a osobito vrhu mile naše dječice obilati svoj nebeski blagoslov, 
koji neka nam uskori provrstak toli očekivanog mira. : 

U Zadru, dne 28. listopada 1915. i 
O. Hugolin Didon 


urednik. 

